
Περιεχόμενα 

1 Εισαγωγή: Η Κυπριακή Ταυτότητα Χωρίς Πλαίσια. 

2 Νεοκυπριακή ταυτότητα και εκπαίδευση - Α.Μ. Καζαμία. 

3 Η Κυπριακή ταυτότητα είναι γέννημα των ιστορικών εμπειριών αυτού του 
τόπου. (Α. Παναγιώτου) 

4 Επίλογος: Η Ιστορική μνήμη πάντα επιστρέφει. 


Από την στιγμή που για πρώτη φορά η ανθρωπότητα 
άγγιξε αυτή τη γη και από τις μακρινές εποχές που ο άν- 
θρωπος ίδρωνε για να την αναγεννήσει, από 7 χιλ. χρόνια 
π.Χ. αυτή η χώρα άρχισε να επιγράφει το όνομα της στην 
ιστορία: ΚΥΠΡΟΣ. 








Εναλλακτικές 

Κυπροκεντρικές 

εκδόσεις 

Έδρα: Αρχαία Αμαθούντα 


Αυτό είναι το νησί, η Κύπρος, που τώρα βλέπουμε, 
αναγνωρίζουμε και ξέρουμε. Πορτοκαλεώνες, κάμποι με 
σιτάρι, αμπέλια, κτίρια από πουρόπετρα, κτίρια με Γοτ- 
θικές αψίδες, τεμένοι, εκκλησίες, σπίτια με προεξέχοντα 
κιόσκια, παράθυρα, κήποι με γιασεμιά, τσιμεντένια σπί- 
τια με γεράνια και λουλούδια· οι ενετικοί, οθωμανικοί 
και βρεττανικοί θυρεοί μέσα στους δρόμους* τα αγρινά, 
τα γαϊδούρια και πρόσφατα τα αυτοκίνητα* γέροι που 
επιδείχνουν εληές, χαλλούμια στα πανηγύρια και τις αγο- 
ρές της Παρασκευής* παιδιά που πουλάνε γιασεμί, ορυ- 
χεία και αργότερα εργοστάσια* πόλεμος και θάνατος πα- 
ντού ξανά, η ζωή πάλι, και τελικά τα σακκιά από άμμο 
στα σύνορα, οι κατασκοπευτικοί σταθμοί των Βρετ- 
τανών, ραντάρ, πολιορκίες. 



Ενώ μπαίνουμε στον 21ο αιώνα, ζούμε επίσης μέσα 
από τους απόμακρους, πολύ απόμακρους αιώνες. Ωστό- 
σο δεν το αντιλαμβανόμαστε. 

Χιττίτες, Αιγύπτιοι, Αρκάδες, Δωριείς, Πέρσες, Φοί- 
νικες, Ασσύριοι, Αραβες, διήλθαν από το νησί έγινε η 
φωλιά των πειρατών και η αγορά των νέγρων. Έζησε τη 
δόξα των Ελληνιστικών, Ρωμαϊκών και Βυζαντινών πε- 
ριόδων. Υπήρξαν εποχές που τίτλος ιδιοκτησίας πα- 
ραχωρήθηκε στους Αουζινιανούς, τους Ενετούς, τους 
Οθωμανούς και τους Βρεττανούς. 



Κι' έτσι η Κύπρος έγινε ΚΥΠΡΟΣ. Ενώ όλοι αυτοί οι 
«ταξιδιώτες», έκτιζαν τα φρούρια τους, μήπως οι- 
κοδομούσαν στην πραγματικότητα την ΚΥΠΡΟ και εμάς; 

Μεχμέτ Γιασίν 



Ο στόχος αυτών των εκ- 
δόσεων είναι η προώθηση 
ενός διαλόγου για την κυ- 
πριακή ιστορία, κουλτούρα 
και καθημερινή ζωή. Πι- 
στεύουμε ότι για να μπο- 
ρέσουν οι Κύπριοι να δη- 
μιουργήσουν επιτέλους τη 
δική τους ιστορία σ’ αυτό 
το νησί που ήταν, και θα 
είναι πάντοτε, μια γέφυρα 
πολιτισμών, πρέπει να συ- 
νειδητοποιήσουμε τον 
πλούτο της ιστορίας και 
του πολιτισμού μας. Οχι 
να τα ακρωτηριάζουμε και 
να τα θάβουμε για να βο- 
λευτούν οι εθνικές ιστο- 
ρίες του καθενός. Η 
κρυφή γοητεία αυτού του 
νησιού είναι ο πλου- 
ραλισμός του. Και είναι 
αρκετά μεγάλο για να μπο- 
ρέσουν να ζήσουν όλοι - 
Έλληνες, Κύπριοι, Τούρκοι, 
Μαρωνίτες, Αρμένηδες, 
Λατίνοι και ότι άλλο προ- 
κύψει. 


Η Κυπριακή ταυτότητα Χωρίς Πλαίσια 

Τα δυο κείμενα που ακολουθούν θα έπρεπε κανονικά να είχαν δημοσιευτεί την άνοιξη του 1992 
μετά την εκπομπή Χωρίς Πλαίσια της 7ης Απριλίου στην οποία εμφανίστηκε ο Αντρέας Παναγιώτου 
και δήλωσε ότι νοιώθει Κύπριος και όχι Έλληνας. Αυτά τα κείμενα με τη μορφή ενός διαλόγου συ- 
νεχίζουν τη συζήτηση που έγινε σε εκείνη την εκπομπή για την Κυπριακή ταυτότητα. Το μεν κεί- 
μενο του κ. Καζαμία αμφισβητεί την ουσία αλλά και εκφράζει ανησυχίες για τις συνέπειες της ύπαρ- 
ξης της κυπριακής ταυτότητας, ενώ το κείμενο του κ. Παναγιώτου τεκμηριώνει την ιστορικότητα 
της κυπριακής ταυτότητας και με τη σειρά του αμφισβητεί τη δήθεν φυσική ιστορική συνέχεια του 
Ελληνισμού στην Κύπρο παρουσιάζοντας τις εθνικές/πολιτιστικές ταυτότητες σαν ιστορικά συ- 
γκεκριμένα, κοινωνικά φαινόμενα. 

Το ότι αυτή η συζήτηση δεν έγινε την περασμένη άνοιξη παρά την πρό(σ)κληση του κ. Πα- 
ναγιώτου είναι ενδεικτικό της ατμόσφαιρας που επιβλήθηκε τότε. Μετά από 32 χρόνια ανε- 
ξάρτητου βίου η κοινωνία δε φαίνεται να έχει δημιουργήσει ακόμα τους αναγκαίους μηχανισμούς 
αντίστασης στην πνευματική τρομοκρατία. Την άνοιξη του 92 η κυπριακή κοινωνία βρέθηκε αιχ- 
μάλωτη και άφωνη μπροστά σε μια ενορχηστρωμένη εκστρατεία λογοκρισίας από τους νεο- 
εθνικόφρονες του Ελληνισμού. Είναι καιρός, πιστεύουμε, η κυπριακή κοινωνία να αρχίσει να διεκ- 
δικεί έμπρακτα και ενός άλλους είδους ανεξαρτησία, πέρα από την πολιτική. Την ανεξαρτησία του 
λόγου και της συνείδησης απ' τις ελίτ της εξουσίας που χρησιμοποιούν τον «Ελληνισμό» (ή τον 
«Τουρκισμό») σαν τον κυρίαρχο λόγο για να κρατούν τους Κύπριους σε κατάσταση αποι- 
κιοκρατούμενου πληθυσμού. 

Γιατί αυτό που αποκάλυψαν ξεκάθαρα οι αντιδράσεις και η λογοκρισία που επιβλήθηκε στις κυ- 
προκεντρικές απόψεις την περασμένη άνοιξη, ήταν ότι ο «νεοελληνισμός» στην Κύπρο δεν είναι 
μόνο μια πολιτιστική ταυτότητα - που είναι βέβαια απόλυτα σεβαστή σαν τέτοια - είναι ταυτόχρονα 
και ο λόγος της εξουσίας. Η δήλωση «η Κύπρος είναι ελληνική» δεν εκφράζει την κοινωνία - αντί- 
θετα επαναλαμβάνεται με τόσο πάθος γιατί πρέπει να επιβληθεί στην κοινωνία. Και είναι ακριβώς 
γι’ αυτό το λόγο που η κυπριακή ταυτότητα δημιουργεί τόσο φόβο στους κρατούντες ώστε να προ- 
σπαθούν να την εξορκίσουν με κάθε τρόπο - με την παραπληροφόρηση, τη λογοκρισία, τις απειλές. 
Γιατί η Κυπριακή ταυτότητα, σ’ αυτή την συγκεκριμένη ιστορική στιγμή, εκφράζει την αίσθηση αξιο- 
πρέπειας των κυπριών - την επιθυμία τους να καθορίσουν μόνοι τους τη ζωή τους χωρίς να νοιώ- 
θουν οι φτωχοί επαρχιώτες συγγενείς σε μια αποικία του εθνικού κέντρου (είτε Αθήνα, είτε Αγκυρα 
λέγεται). Είναι ταυτόχρονα και η ιστορική συνέχεια μιας καταπιεσμένης εκδοχής της κυπριακής 
ιστορίας που βλέπει την Κύπρο σαν ένα μωσαϊκό πολιτισμό με κοινούς αγώνες των κα- 
ταπιεσμένων ενάντια στις ελίτ. 

Η Κυπριακή ταυτότητα σήμερα έχει διαμορφωθεί σαν ο κατ’ εξοχήν αντί-εθνικιστικός λόγος στην 
Κύπρο μια και διεκδικεί μια γεωγραφική και ιστορική ταυτότητα που είναι κοινή τόσο για τους Ελ- 
ληνόφωνους όσο και για τους Τουρκόφωνους. Και επειδή ακριβώς αμφισβητεί την ηγεμονία του ει- 
σαγόμενου εθνικιστικού λόγου (που για 100 χρόνια τώρα κρατά την κοινωνία αιχμάλωτη στο επί- 
πεδο του νηπίου ή της αποικίας), αποτελεί και ένα λόγο αντίστασης στην εξουσία. Είναι γι’ αυτό 
ακριβώς το λόγο που η καταδίκη και οι τελετές εξορκισμού της κυπριακής ταυτότητας απ' το κρά- 
τος, τους εκπρόσωπους της εξουσίας και τους δημοσιογράφους (οι δημοσιογράφοι του ΡΙΚ λ.χ. 
απαίτησαν από μόνοι τους την κατάργηση της εκπομπής «Χωρίς Πλαίσια») δεν θα έπρεπε να ξε- 
νίσουν. Όλοι αυτοί (όπως και ο Έλληνας πρέσβυς) υπερασπίζονται την ιδεολογία που νομιμοποιεί 
την εξουσία τους απέναντι στους Κυπρίους. Αυτούς τους Ιθαγενείς που δεν μπορούν καν να μι- 
λήσουν «κανονικά» ελληνικά που «δεν ξεχνούν» ούτε τα ελληνικά εμβατήρια της 15ης του Ιούλη 
ούτε τις μόνιμες παρεμβάσεις του Τουρκικού και Ελληνικού κράτους στην Κυπριακή κοινωνία. Που 
δεν ξεχνούν ούτε την συμβίωση ούτε τους κοινούς αγώνες Ελληνόφωνων και Τουρκόφωνων, ούτε 
τους νεκρούς συνδικαλιστές που δολοφονήθηκαν απ' τους εθνικιστές και των δυο κοινοτήτων. 
Είναι αυτή τη μνήμη και αυτή την εμπειρία που πρέπει να εξορκίζει η εξουσία στο όνομα του εθνι- 
κού κινδύνου. 

Τα κείμενα αυτά δημοσιεύτηκαν για πρώτη φορά τον Αύγουστο και το Σεπτέμβριο του 1992 
στην εφημερίδα «Φιλελεύθερος» και αποτελούν μέρος ενός γενικότερου διαλόγου που έγινε στην 
εφημερίδα με αφορμή ένα άρθρο του Νεοκυπριακού συνδέσμου για την εκπαίδευση. 

ΕΝΑΛΛΑΚΤΙΚΕΣ ΚΥΠΡΟΚΕΝΤΡΙΚΕΣ ΕΚΔΟΣΕΙΣ 
ΦΘΙΝΟΠΩΡΟ 1992 


Νεοκυπριακή ταυτότητα και Εκπαίδευση 

Του καθηγητή κ. Ανδρέα Μ. Καζαμία 

Αντεπιστέλλοντος Μέλους της Ακαδ. Αθηνών 

Ο Ι ΘΕΣΕΙΣ και οι απόψεις που ο Νεοκυπριακός Σύνδεσμος έχει πρόσφατα εκθέσει (βλέπε 
«Φιλελεύθερος», 21.6.92) για την «εκπαίδευση των παιδιών της Κύπρου», κυρίως σε ό,τι 
αφορά στην «πολιτική» τους διαπαιδαγώγηση (την πολιτικοποίηση), με έμφαση στη δια- 
μόρφωση μιας μη «ελληνοκεντρικής» Κυπριακής ταυτότητας, προκαλούν ιδιαίτερο εν- 
διαφέρον, ακόμη και πρόσκληση. Και αυτό, όχι μόνο για την αποκλειστικά Κυπριακή τους ση- 
μασία, αλλά και για τις ευρύτερες επιστημονολογικές τους αξιώσεις και παραδοχές. Αξίζει, 
λοιπόν, να μελετηθούν, να σχολιαστούν και να αξιολογηθούν. 


Στο εν λόγω κείμενο υπάρχουν πολλά σημεία 
με τα οποία ο κοινός ή ακόμη και ο ενη- 
μερωμένος αναγνώστης θα μπορούσε εκ πρώ- 
της όψεως να συμφωνήσει. Ισως κι αυτός θα θε- 
ωρούσε ορισμένα δρώμενα αντιφατικά και 
ασυμβίβαστα με τον περιβαλλόμενο χαρακτήρα 
του Κυπριακού κράτους. Προφανώς ένα πο- 
λυκοινοτικό, πολυεθνικό, πολυθρησκευόμενο, 
πλουραλιστικό κράτος δεν είναι εύκολο να 
εδραιωθεί και να σταθεροποιηθεί όταν η εκ- 
παίδευση που προσφέρει (δηλ. ο κατεξοχήν νο- 
μιμοποιητικός ιδεολογικός μηχανισμός του) 
είναι ιδεολογικά σωβινιστική υπέρ της μιας 
εθνότητας / κοινότητας έστω κι αν αυτή απο- 
τελεί την πλειοψηφία των κατοίκων, και σε 
βάρος των άλλων εθνοτήτων / κοινοτήτων έστω 
κι αν αυτές αποτελούν εθνικές μειονότητες. 
Ούτε και δημιουργούνται οι απαραίτητες ιδε- 
ολογικές προϋποθέσεις για τη συνοχή ενός βιώ- 
σιμου ανεξάρτητου πλουραλιστικού έθνους - 
κράτους όταν η παιδεία που παρέχεται είναι 
κατά το πλείστον ετερόχθονη και ελάχιστα αυ- 
τόχθονη και εθνοκεντρική. Γι αυτό οι επι- 
σημάνσεις που κάνουν οι Νεοκύπριοι για ορι- 
σμένες αδυναμίες, ατέλειες και αντιφάσεις στην 
εκπαιδευτική πολιτική της χώρας και στην παι- 
δευτική κουλτούρα που διέπει το οικείο κυ- 
πριακό σύστημα, δεν μπορούν να αγνοηθούν. 
Εύκολα, όμως, θα μπορούσαν να διορθωθούν, 
χωρίς καν να τεθεί θέμα υπερκοινοτικής Κυ- 
πριακής ταυτότητας. Διδακτικά βιβλία, λοιπόν 
με περισσότερα στοιχεία που να τονίζουν την 
Κυπριακή ιδιαιτερότητα και που αφορούν ιδιαί- 
τερα τον Κύπριο πολίτη/μαθητή (π.χ. πε- 
ρισσότερα για την Κυπριακή ιστορία, την Κυ- 
πριακή λογοτεχνία και την Κυπριακή πολιτιστική 
παράδοση), απάλειψη των ιστορικών ανα- 
κριβειών και υπερβολών και των μειωτικών σχο- 
λίων για τά άλλα θρησκεύματα, ευαισθησία και 
λεπτότητα στις αναφορές που γίνονται για τις 


άλλες εθνότητες και τα άλλα θρησκεύματα, 
κ.ο.κ. 

Οι θέσεις, όμως, και οι απόψεις των Νε- 
οκυπρίων αγνοούν ορισμένες ιστορικές πραγ- 
ματικότητες και ιδιαιτερότητες που συλλογικά 
προσδίδουν μια ιδιομορφία και μια διαφορετική 
φυσιογνωμία στο Κυπριακό φαινόμενο και το Κυ- 
πριακό κράτος. Παράλληλα, βασίζονται εν μέρει 
σε αμφιλεγόμενες παραδοχές και αξιώσεις σχε- 
τικά με το ρόλο, της εκπαίδευσης / του σχο- 
λείου στη διαμόρφωση κρατικής οντότητας και 
εθνικής ταυτότητας. Αυτό καθιστά την προ- 
βληματική του θέματος πιο πολύπλοκη απ' ότι 
φαίνεται. 

Η έννοια και θεσμός 
του Κυπριακού κράτους 

Βασική προϋπόθεση για μια 
γόνιμη συζήτηση και αξιολόγηση 

αυτού του θέματος/προβλήματος είναι η απο- 
σαφήνιση της έννοιας και του θεσμού του Κυ- 
πριακού «κράτους», πράγμα που δεν επιχειρούν 
να κάνουν οι Νεοκύπριοι. Φαίνεται, πρώτον να 
αποδέχονται άκριτα μια γενική, απόλυτη και κα- 
θοριστική έννοια του τι είναι σύγχρονο κράτος, 
χωρίς να λαμβάνουν υπόψη τους ότι η έννοια 
Κράτος είναι πολυειδής και άρρηκτα συν- 
δεδεμένη με τη μορφή του κοινωνικού σχη- 
ματισμού στον οποίο λειτουργεί. Φαίνεται πε- 
ραιτέρω να ερμηνεύουν ως τέτοιου είδους 
κράτος είτε το Κυπριακό πολιτικό - θεσμικό 
σχήμα που διαμορφώθηκε μετά από την αποι- 
κιοκρατία (συγκεκριμένα με τη συνθήκη της Ζυ- 
ρίχης), είτε το «παραμορφωμένο» θα λέγαμε, 
σχήμα κράτους που είμαστε σήμερα... 

Όμως, το Κυπριακό κράτος στην ιδρυτική του 
μορφή ήταν νεότευκτος τύπος με σημαντικές ει- 
δοποιούς διαφορές από άλλους καθιερωμένους 
τύπους. Επεξηγούμε ότι το θεσμικό πλαίσιο για 


την άρθρωση του Κυπριακού κράτους στη- 
ρίχτηκε στην 3 ριϊοη αναγνώριση της ύπαρξης 
δυο διαφορετικών κοινοτήτων με διαφορετική 
γλώσσα και θρησκεία, με διαφορετικές ιστορικές 
καταβολές και παραδόσεις, με διαφορετική παι- 
δεία, και με διαφορετική εθνική ταυτότητα. 

Επιπλέον, οι δυο θεσμικά αναγνωρισμένες κοι- 
νότητες, όπως προαναφέρθηκε, ταυτιζόταν με 
εξίσου ρητά αναγνωρισμένες και ιστορικά βα- 
θειά ριζωμένες εθνικές ταυτότητες ή 
«εθνότητες»-την Ελληνική και την Τουρκική. 
Με πάντοτε, όμως, την υπεροχή της Ελ- 
ληνοκυπριακής πλειοψηφίας. Συνεπώς, το νε- 
οίδρυθέν Κυπριακό κράτος, όπως θε- 
σμοθετήθηκε, μόνο ως διοικητική τεχνοκρατική 
λειτουργική οντότητα για τη διακυβέρνηση της 
χώρας, θα μπορούσε να νοηθεί ανεξάρτητα και 
υπεράνω των δυο ανισοδύναμων εθνο- 
κοινοτήτων. Πρέπει, νομίζουμε, να δια- 
χωρίσουμε εννοιολογικά την ύπαρξη του κρά- 
τους ως οντότητας, από την ύπαρξη του 
έθνους - κράτους (Ναΐίοη - δΐαΐθ). 


Το Κυπριακό κράτος σήμερα 

Τώρα λόγω της πορείας των πραγμάτων όπως 
έχουν εξελιχθεί ως αποτέλεσμα της Τουρκικής 
εισβολής, βίας και κατάκτησης, το μετα-Ζυριχικό 
Κυπριακό κράτος έχει ουσιαστικά αλλοιωθεί και 
αλλάξει μορφή. Στην ανώμαλη κατάσταση, 
όπως διαμορφώθηκε μετά το 1974, και όπως 
επικρατεί σήμερα, χωρίς τη συμμετοχή των Του- 
κροκυπρίων, δεν είναι δυνατό να μιλάει κανείς 
για την ύπαρξη ενός πολυκοινοτικού ή δια- 
κοινοτικού και πολυεθνικού Κυπριακού κράτους, 
που να πλαισιώνεται και να αντλεί την εξουσία 
και την υπόσταση του από μια πλουραλιστική 
από την άποψη εθνότητας, θρησκείας, πα- 
ραδόσεων, κ.τ.λ. κοινωνίας των πολιτών. 

Με αυτές τις «αρχικές συνθήκες» και προ- 
ϋποθέσεις, ποιο θα ήταν το όφελος της εκρί- 
ζωσης και της απομάκρυνσης της Ελ- 
ληνοκυπριακής κοινότητας και παιδείας από τις 
Ελληνοκεντρικές τους καταβολές; Ενα τέτοιο 
ξερίζωμα ή αποστασιοποίηση μάλλον θα είχε 
φοβερά δυσμενείς επιπτώσεις: αποξένωση, ανι- 
στορικότητα, πατρίδα χωρίς πλούσια πο- 
λιτιστική παράδοση, κ.τ.λ. 

Κατά την άποψη μας, λοιπόν, χωρίς την εξο- 
μάλυνση της Κυπριακής κατάστασης και την 
μορφοποίηση ενός νέου τύπου Κυπριακού κρά- 
τους, οι θέσεις/απόψεις των Νεοκυπρίων δεν 


έχουν πραγματικό νόημα, και στην καλύτερη πε- 
ρίπτωση έχουν μόνο ακαδημαϊκό ενδιαφέρον. 
Ίσως, όμως, οι Νεοκύπριοι να έχουν υπόψη τους 
μια υποθετική μορφή κράτους, που θα απέρρεε 
από μια πιθανή λύση του Κυπριακού. Αλλά και το 
υποθετικό αυτό σενάριο θα παρουσίαζε κατά 
πάσα πιθανότητα ορισμένες δομικές ομοιό- 
τητες με το Ζυριχικό καθεστώς. Θα συνίσταται, 
για παράδειγμα, από ένα εξισορροπημένο θε- 
σμικό σύστημα εξουσιών και αρμοδιοτήτων που 
θα στηρίζεται, όπως και στο μετα-Ζυριχικό κρά- 
τος στην 3 ρποιϊ αναγνώριση της ύπαρξης των 
δύο κοινοτικών οντοτήτων, της Ελληνοκυπριακής 
πλειονότητας και της Τουκροκυπριακής μειο- 
νότητας. Παλιν, κατά πάσα πιθανότητα, θα αρ- 
θρωθεί ένα διαχειριστικό διοικητικό κράτος - θα 
υπάρχει δηλαδή κρατική οντότητα - όχι όμως 
ένα «Εθνος κράτος» (Ναΐίοη - δίαίθ), δηλαδή 
εθνική κρατική οντότητα. 

ΑΣ ΥΠΟΘΕΣΟΥΜΕ, ότι τέτοια είναι η μορφή 
κράτους που οραματίζονται οι Νεοκύπριοι. 
Ούτως εχόντων των πραγμάτων, πως θα μπο- 
ρούσε να διαμορφωθεί μια κυπροκεντρική ταυ- 
τότητα και, παράλληλα, πως θα μπορούσε η παι- 
δεία εκπαίδευση να συμβάλει στην καλλιέργεια 
της; Ο μόνος τρόπος, κατά τη δική μας άποψη, 
θα ήταν είτε μέσω συναινετικών διαδικασιών 
(δηλαδή να το θέλουν και οι Ελληνοκύπριοι 
αλλά και οι Τ ουρκοκύπριοι) είτε μέσω επιβολής 
(δηλαδή να επιβληθεί από το νεότευκτο 
«κράτος» διά της βίας). 

Η διεθνής ιστορική εμπειρία δε μας προσφέρει 
παραδείγματα μιας ατόφιας συναινετικής λύσης. 
Ακόμη και στη φαινομενικά συναινετική λύση 
λύση που παρουσιάζουν οι Ηνωμένες Πολιτείες 
της Αμερικής, υπενθυμίζουμε ότι η «Αγγλο» λε- 
γόμενη, «λευκοκεντρική» Αγγλοσαξωνική κουλ- 
τούρα επιβλήθηκε σε μεγάλο βαθμό. Σ’ αυτή την 
«Αμερικανοποίηση» των πολλών εθνοτήτων, 
που είτε εθελοντικά μετανάστευσαν και εγκα- 
ταστάθηκαν στις ΗΠΑ (όπως οι Αγγλοι, οι Ιτα- 
λοί, οι Μεξικανοί, οι Έλληνες κ.ά.), είτε ήταν γη- 
γηνείς κάτοικοι (όπως οι πραγματικοί 
«αμερικανοί Ινδιάνοι»), είτε μεταφέρθηκαν διά 
της βίας (όπως οι μαύροι Αφρικανοί σκλάβοι που 
αργότερα απελευθερώθηκαν) το Αμερικανικό 
κράτος χρησιμοποίησε τη δημόσια υποχρεωτική 
εκπαίδευση / το σχολείο ως μηχανισμό για την 
προώθηση (την επιβολή θα λέγαμε) της Αμε- 
ρικανικής ταυτότητας. Ιστορικό, όμως, και πιο 
κοντινό σε μας παράδειγμα επιβολής, μας προ- 
σφέρουν οι Νεότουρκοι (κατά την αρχή του 
20ού αιώνα), και αργότερα ο Νεότουρκος Μου- 


σταφά Κεμάλ Ατατούρκ. Σημειώνουμε, πα- 
ρενθεντικά, ότι η χρήση του όρου «Νεοκύπριοι» 
είναι άστοχη γιατί για τον Ελληνα συγκριτικό 
ιστορικό, τέτοιος «μεταφορικός» χα- 
ρακτηρισμός φέρνει στο νου τους Νεότουρκους 
και σε ορισμένα σημεία την πολιτική τους, πράγ- 
μα που δεν πιστεύω να είχαν υπόψη τους οι αυ- 
τοχειρισθέντες «Νεοκύπριοι». Είναι επίσης 
άστοχος χαρακτηρισμός γιατί εύλογα δη- 
μιουργεί και το ερώτημα: Πώς θα ονομάσουμε 
τους μη Νεοκύπριους; Παλαιοκύπριους; 

Η πολιτική Ατατούρκ 

Ας επανέλθουμε, όμως στο ιστορικό- 
συγκριτικό «παράδειγμα» διαμόρφωσης εθνικής 
ταυτότητας, μέσω επιβολής, του Νεότουρκου 
Ατατούρκ. Υπενθυμίζουμε ότι ο Ατατούρκ και ο 
συνεργάτες αποκήρυξαν το Οθωμανικό πα- 
ρελθόν - τους βασικούς θεσμούς, τις αξίες και 
τις παραδόσεις που το συνέθεταν. Και συ- 
γκεκριμένα, αποκήρυξαν, ανάμεσα σε άλλα, το 
Σουλτανικό αυτοκρατορικό «κράτος», τη Μω- 
αμεθανική θρησκεία ως θρησκευτικό θεσμικό σύ- 
στημα, την Οθωμανική εκπαίδευση και την ευ- 
ρύτερη Οθωμανική παιδεία και κουλτούρα. 

Αποκήρυξαν, παράλληλα, την οικουμενικότητα 
και την πολυπολιτισμική κοσμοπολίτικη ιδε- 
ολογία των προηγηθέντων «νεο-οθωμανών». 
Εμφορούμενος από ένα λαϊκό (δθουίαιή Τούρ- 
κο κεντρικό, παρά Οθωμανικό - κεντρικό εθνι- 
κισμό, ο Νεότουρκος Ατατούρκ και οι οπαδοί 
του δημιούργησαν ένα δυτικό ευρωπαϊκού 
τύπου Τουκροκεντρικό λαϊκό (δθουΙαΓ) 
«κράτος» τη λεγόμενη Τουρκική Δημοκρατία - 
από την οποία απέκλεισαν, άμεσα ή έμμεσα, την 
πλήρη συμμετοχή των φυλετικά μη Τουρκικών 
εθνοτήτων (στις οποίες συμπεριλαμβανόταν και 
η Ελληνική μειονότητα). Για τη διαμόρφωση 
μιας «νεο-τουρκικής» ταυτότητας, το Τουρκικό 
έθνος - κράτος επέβαλε την εκμάθηση - μιας αλ- 
λοιωμένης Τουρκικής γλώσσας βασισμένης στο 
Λατινικό παρά στο Αραβικό αλφάβητο, και μια 
Τουρκοκεντρική παιδεία/εκπαίδευση. Μεταξύ 
άλλων, απαγορεύτηκε η διαδικασία της Μω- 
αμεθανικής θρησκείας στα δημόσια σχολεία, και 
παραχαράκτηκε η Οθωμανική ιστορία και οι ιστο- 
ρικές καταβολές των τούρκων ως έθνους - 
φυλής. Τα λίγα «μειονοτικά» λεγόμενο σχολεία, 
στα οποία συμπεριλαμβάνονταν όσα Ελληνικά 
είχαν παραμείνει κυρίως στην Κων- 
σταντινούπολη, ήταν πλέον υποχρεωμένα να δι- 
δάσκουν την Τουρκική γλώσσα, γεωγραφία και 


ιστορία. 

Τα δυο ιστορικά αυτά παραδείγματα από τη 
διεθνή εμπειρία - το «συναινετικό» και το «κατ’ 
επιβολήν» - για την καλλιέργεια κρατικής - εθνι- 
κής ταυτότητας και οι προαναφερθείσες ιδιαι- 
τερότητες του Κυπριακού κράτους πρέπει να 
προβληματίσουν τους Νεοκύπριους και ίσως να 
τους οδηγήσουν και στην επανεξέταση των θέ- 
σεών τους. Γ ιατί, κατά την άποψη μας, ούτε το 
ένα ούτε το άλλο παράδειγμα θα μπορούσαν να 
αποτελέσουν εφικτή ή επιθυμητή πορεία προς 
διευθέτηση του προβλήματος της Κυπριακής 
ταυτότητας. Το Αμερικανικού τύπου συναινετικό 
σενάριο προϋποθέτει την αμοιβαία αποδοχή και 
από τις δυο κύριες Κοινότητες μιας κοινής 
«Κυπριακής εθνικής ταυτότητας», καθώς και 
την πολιτική βούληση και τους τρόπους για τη 
σφυρηλάτηση και καλλιέργειά της. Και μια στοι- 
χειώδης γνώση της Κυπριακής ιστορικής πραγ- 
ματικότητας, και της σύγχρονης πολιτικής συ- 
γκυρίας θα μας οδηγούσε στο συμπέρασμα ότι η 
συναινετική αντιμετώπιση του θέματος είναι 
εντελώς εξωπραγματική και ανέφικτη. Κύριο κώ- 
λυμα θα παρουσίαζαν οι Τ ουρκοκύπριοι οι οποίοι 
αυτή τη στιγμή εμμένουν σε μια απαράδεκτη 
ισοδυναμία εξουσιών και ουσιαστικά σε δυο αυ- 
τόνομες και «ισότιμες πολιτείες» (κρατίδια) στα 
πλαίσια ενός «ομοσπονδιακού» τύπου αδύ- 
ναμου υπερκοινοτικού Κράτους. 

Αποκηρύξεις 

Ας πάρουμε τώρα το Νεοτουρκικού τύπου σε- 
νάριο για την αντιμετώπιση του θέματος. Τί επι- 
βάλλεται να γίνει για την πραγματοποίηση του 
Νεοκυπριακού οράματος; Πρέπει, κατά τη δική 
μας κρίση, να αποκηρυχθεί και ο Ελληνικός και ο 
Τουρκικός παράγοντας και ο,τιδήποτε αυτός 
συνεπάγεται, δηλαδή, παραδόσεις, γλώσσα, 
θρησκεία κτλ., και ταυτόχρονα να αναζητηθεί 
και να διαμορφωθεί (στην πραγματικότητα να 
εφευρεθεί) μια γηγενής Κυπροκεντρική πα- 
ράδοση και κουλτούρα. Πιθανόν οι Νεοκύπριοι 
να πιστεύουν ότι θα μπορούσε να συνυφανθεί 
τέτοια γηγενής Κυπροκεντρική κουλτούρα από 
τα δυο κύρια ιστορικο-πολιτικά νήματα, το Ελ- 
ληνικό και το Τουρκικό. Υποθέτουμε, πε- 
ραιτέρω, ότι αυτή η συνθετική διεθνική κουλ- 
τούρα, θα μπορούσε, κατά τους Νεοκυπρίους, 
να αποτελέσει το γνωστό - πολιτιστικό πυρήνα 
για τη διά μέσου της εκπαίδευσης πολιτική δια- 
παιδαγώγηση των Κυπριοπαίδων. 

Αλλά όπως λέει και μια Αγγλική παροιμία «Τύθ 
ρΓΟοί ίδ ΐη ϊΙίθ ρυάάίηρ». Δηλαδή, οφείλουν οι 


Νεοκύπριοι να μας αποδείξουν ότι η συνύφανση 
μιας διαπολιτιστικής Κυπροκεντρικής πράδοσης 
και κουλτούρας είναι όντως δυνατή, και συνάμα 
να μας υποδείξουν τουλάχιστον τα κύρια γνω- 
ρίσματα/χαρακτηριστικά της. Οφείλουν, πε- 
ραιτέρω, να μας υποδείξουν πως είναι δυνατό 
να μεταδοθεί αυτή η κουλτούρα μέσω του σχο- 
λείου και πιο σημαντικά, να μετουσιωθεί σε βιώ- 
σιμη υπερκοινοτική Κυπριακή εθνική ταυτότητα 
χωρίς κοινή γλώσσα, κοινή θρησκεία, κοινή 
«ιστορική μνήμη», εν ολίγοις, χωρίς κοινή 
«παράδοση». Και εδώ, ας μου επιτραπεί, να πα- 
ραθέσω τα εύστοχα λόγια του Δημ. Γληνού για 
παράδοση, «ιστορική μνήμη», και γλώσσα - στοι- 
χεία απαραίτητα κατά τη γνώμη μου, για τη δια- 
μόρφωση και την καλλιέργεια μιας εθνικής ταυ- 
τότητας. Ο Γ ληνός μιλούσε για την Ελλάδα, 
αλλά η έννοια του λογισμού του εύκολα θα μπο- 
ρούσε να επεκταθεί και για την Κύπρο: 

Η «γλώσσα, ο θρύλος, η παράδοση, το έθιμο, 
το δίκαιο, η λαϊκή σοφία, η τέχνη, η λατρεία 
των προγόνων και γενικότερα η θρησκεία, 
έχουνε, για απαραίτητη δημιουργική προ- 
ϋπόθεση την επιβίωση του χτεσινού μέσα στο 
σημερινό και την εξιδανίκευση του, την ύψωσή 
του σ’ επιταγή και κανόνα». 

Και για την «ιστορική μνήμη», ο ίδιος στοχαστής 
προσθέτει: 


«Η ιστορική μνήμη είναι καθολικό φαινόμενο 
στην ανθρώπινη κοινωνία... Σ’ όλες τις αν- 
θρώπινες κοινωνίες με τρόπους πολλούς και 
διάφορους τα περασμένα ζούνε στα τωρινά 
και το σήμερα παίρνει τη ζωή από το χτες». 

Ρωτάμε λοιπόν, τους Νεοκύπριους; Ποιά θα 
είναι η μη Ελληνική και θα προσθέταμε, μη Τουρ- 
κική Κυπροκεντρική «ιστορική μνήμη» που θα 
επιδιώξει να προσαγάγει και να καλλιεργήσει 
μέσω του σχολείου και των άλλων ιδεολογικών 
μηχανισμών του το νεοσύστατο Κυπριακό κρά- 
τος; Ποιό το περιεχόμενο της Κυπροκεντρικής 
«ιστορικής μνήμης», ποιά η Κυπριακή γλώσσα, 
ποιά η Κυπριακή πολιτιστική παράδοση που θα 
συνέβαλαν στη σφυρηλάτηση της επι- 
διωκόμενης «αυτόχθονης» Κυπριακής εθνο- 
κρατικής ταυτότητας; 

Επειδή ως συγκριτικός εκπαιδευτικός και ως 
Ελληνας της Κύπρου θεωρώ αυτό το θέμα ση- 
μαντικό από την επιστημονική και την εθνική Κυ- 
πριακή του σκοπιά, εύχομαι οι Νεοκύπριοι συ- 
νάδελφοι να θεωρήσουν τη δική μου άποψη άξια 
για τη συνέχιση του διαλόγου. 

Καθηγ. ΑΝΔΡΕΑΣ Μ. ΚΑΖΑΜΙΑΣ 

Αντεπιστέλλον Μέλος της Ακαδημίας Αθηνών 
Αθήνα, Αύγουστος 1992 


Η Κυπριακή ταυτότητα είναι γέννημα 
των ιστορικών εμπειριών του τόπου 


Του κοινωνιολόγου Αντρέα Παναγιώτου 


Η ΚΥΠΡΙΑΚΗ ταυτότητα παραμένει φαίνετα 
η ανομολόγητη πραγματικότητα του σή- 
μερα στην Κύπρο - και ίσως το κλειδί για το 
μέλλον της. Αλλιώς δεν θα υπήρχε λόγος για 
τις υστερίες που παθαίνουν κατά καιρούς 
διάφοροι (κατά τα άλλα) ευγενείς Ελ- 
ληνοπαθείς ή Τουρκοπαθείς με αυτό το φά- 
ντασμα που λέγεται «νεοκύπριοι» ούτε για τη 
λογοκρισία (σε στυλ ιερός εξέτασης) που επι- 
βάλλουν κατά καιρούς στις κυπροκεντρικές 
απόψεις. Φαίνεται ότι παρά τις τόσες ανα- 
γνώσεις πολλοί Ελληνοκεντρικοί - που θα 
έπρεπε να ξέρουν περισσότερα - δεν έχουν 
καταλάβει το στίχο του Βασίλη Μιχαηλίδη για 
την καταπίεση των ιδεών και της πολιτιστικής 
ταυτότητας: 

«Το νιν αντάν να τρώει τη γη, τρώει τη 
γη θαρκέται / μα πάντα τζιείνο τρώ- 
εται, τζιαι τζιείνο καταλιέται»/ 

Η Κυπριακή ταυτότητα δεν πρόκειται να εξα- 
φανιστεί με την καταπίεση, τη λογοκρισία και 
την παραπληροφόρηση. Απλά θα μείνει στα 
υπόγεια για ένα διάστημα. Αλλωστε δεν πρέπει 
να ξεχνούν ότι μια μέρα αποφασιστικής με- 
ταλλαγής πολλών στον κυπροκεντρισμό, ήταν η 
15 Ιουλίου 1974, όταν μερικοί άλλοι έλπιζαν ότι 
επιβάλλοντας τις γαλανόλευκες με τη βία θα 
έσβηναν την ιστορική μνήμη αυτού του τόπου. 

Σ’ αυτά τα πλαίσια το άρθρο του κ. Καζαμία 
(24-25/8/92) με το οποίο απαντά στις απόψεις 
του Νεοκυπριακού Συνδέσμου για την εκ- 
παίδευση ήταν μια ευχάριστη έκπληξη. Πρώτον 
το άρθρο είχε σοβαρά επιχειρήματα δεμένα με 
μια εσωτερική δομή - κάτι στο οποίο δεν μας 
έχουν συνηθίσει τελευταία οι Ελληνοκεντρικοί 
που φαίνονται να ικανοποιούνται στην επα- 
νάληψη συνθημάτων, αφορισμών και απαι- 
τήσεων να μιλούνε μόνο αυτοί. Και εδώ έγκειται 
και η δεύτερη έκπληξη: ότι ο κ. Καζαμίας επι- 
ζητεί το διάλογο. 

Θεωρώ τα επιχειρήματα του κ. Καζαμία ση- 
μαντικά και πέρα απ' την εκπαιδευτική πολιτική, 
γι’ αυτό θα διευρύνω συνειδητά τη συζήτηση. Τα 
επιχειρήματα του είναι μια εκλεπτισμένη και 


αναλυτικά προσεγμένη παρουσίαση της Ελ- 
ληνοκεντρικής άποψης για την κυπριακή ταυ- 
τότητα: ό,τι δηλαδή, είναι κάτι το «φτιαχτό» (αντί 
κάτι το «φυσικό», όπως το έθνος ας πούμε) το 
οποίο αν γίνει ηγεμονικό θα «επιβληθεί» στον 
πληθυσμό και θα οδηγήσει στον «αφελληνισμό» 
κ.ο.κ. Επιπλέον ο κ. Καζαμίας απευθύνει μια ανοι- 
κτή πρόκληση η οποία αξίζει να απαντηθεί «Τί 
είναι η Κυπριακή ταυτότητα;». 

Το άρθρο που ακολουθεί επιχειρεί να κάνει 
δύο πράγματα: 

α) Επειδή θεωρώ το άρθρο του κ. Καζαμία 
απ'τις καλύτερες εκφράσεις της ελ- 
ληνοκεντρικής άποψης, κάνω μια προσπάθεια 
να το αναλύσω - να αναλύσω τις έννοιες και τις 
ρητορικές τεχνικές που χρησιμοποιεί, οι οποίες 
οδηγούν στην παραπλανητική και εκφοβιστική 
άποψη ότι η κυπριακή ταυτότητα θα 
«επιβληθεί». Η κεντρική αιχμή του δικού μου 
επιχειρήματος είναι ότι οι ρητορικές αντι- 
παραθέσεις στα ελληνοκεντρικά επιχειρήματα 
στηρίζονται σε μια ασαφή έννοια που απο- 
φεύγουν μονίμως να προσδιορίσουν - την έν- 
νοια του έθνους. Διότι αν αναγκαζόταν να 
προσδιορίσουν το έθνος σαν πολιτιστική ταυ- 
τότητα (με τα σημερινά επιστημονικά δεδομένα 
και όχι αυτά του 19ου’ αιώνα) τότε θα ανα- 
γκαζόταν να παραδεχτούν ακριβώς το αντί- 
στροφο: είναι η ελληνική και η τουρκική εθνική 
ταυτότητα που εισήχθηκαν και επιβλήθηκαν 
στην Κύπρο - είναι αυτές οι εθνικές ταυτότητες 
που εκφράζουν το κράτος και την εξουσία σή- 
μερα. Η Κυπριακή ταυτότητα αντίθετα είναι γέν- 
νημα των ιστορικών εμπειριών αυτού του τόπου. 

β) Το δεύτερο μέρος του άρθρου προσπαθεί 
να προσδιορίσει την κυπριακή ταυτότητα σαν 
συνθετική και εισηγείται ένα πλουραλιστικό μο- 
ντέλο συνύπαρξης των πολιτιστικών ταυ- 
τοτήτων στην Κύπρο. 

Μερικές φορές τα επιχειρήματα που ακο- 
λουθούν είναι γραμμένα σε έντονο ύφος. Ο 
στόχος δεν είναι να θιγεί κανένας. Αυτές οι 
απόψεις προσφέρονται σαν πρόσκληση για πε- 
ραιτέρω διάλογο. Ειλικρινά πιστεύω ότι ο πό- 


λεμος τον οποίο έχουν ανοίξει οι Ελ- 
ληνοκεντρικοί διανοούμενοι στην Κυπριακή ταυ- 
τότητα καθυστερεί και δυσκολεύει ένα ανα- 
πόφευκτο διάλογο που θα μπορούσε να ήταν 
πολύ δημιουργικός και για τις δυο πλευρές. Η 
Σαλαμίνα και η Αμαθούντα συνυπήρξαν στην αρ- 
χαιότητα και θα συνυπάρχουν στο μέλλον όταν 
ο Ελληνοκεντρισμός στην Κύπρο αποβάλει τις 
εφηβικές ανασφάλειες που του επιβάλουν να 
πρέπει να τα βλέπει όλα ομοιόμορφα και γα- 
λανόλευκα. Η ζωή είναι πολύ πιο περίπλοκη από 
τα χρώματα μιας σημαίας. 


Ο φόβος της κυπριακής ταυτότητας 

1) Οι ρητορικές αντιπαραθέσεις: έθνος - 
κράτος και «τεχνητές» ταυτότητες: Ο κ. Κα- 
ζαμίας αφού αναγνωρίζει ότι η εθνικιστική προ- 
παγάνδα στην εκπαίδευση δεν συνεισφέρει 
στην ειρηνική συμβίωση δυο κοινοτήτων με δια- 
φορετικές γλώσσες και θρησκείες θέτει επί τά- 
πητος τρία ασαφή εννοιολογικά ζητήματα (κατά 
τη γνώμη του) στην ανάλυση του Νεοκυπριακού 
Συνδέσμου: 

α) Τί είδους κράτος θα στηρίξει το θεσμικό 
πλαίσιο της συνύπαρξης - συμβίωσης των δυο 
κοινοτήτων. 

β) Ποιά μορφή προώθησης (συναινετική - επι- 
βολή) πρέπει να ακολουθήσει η δημιουργία και η 
εξάπλωση μιας «νεοκυπριακής» ταυτότητας 
- υποθέτοντας ότι αυτή η ταυτότητα μπορεί να 
βοηθήσει στη συνύπαρξη. 

γ) Τί περιεχόμενο θα έχει αυτή η ταυτότητα; 
Λέει χαρακτηριστικά ο κ. Καζαμίας: 

«Ρωτάμε λοιπόν τους Νεοκύπριους: 
Ποιά θα είναι η μη Ελληνική και θα 
προσθέταμε μη Τουρκική, Κυ- 
προκεντρική «ιστορική μνήμη» που 
θα επιδιώξει να προάγει και να καλ- 
λιεργήσει μέσω του σχολείου και των 
άλλων ιδεολογικών μηχανισμών του, 
το νεοσύστατο κυπριακό κράτος;». 

Αυτά τα τρία επιχειρήματα έχουν ένα εσωτερικό 
δομικό δέσιμο το οποίο οδηγεί στην παραπάνω 
ερώτηση. Ο στόχος, νομίζω είναι να καταδειχθεί 
ότι η κυπριακή ταυτότητα είναι κάτι το φτιαχτό, 
που θα επιβληθεί από την εξουσία (από ένα 
«τεχνοκρατικό κράτος»). Αυτός ο στόχος επι- 
τυγχάνεται με διάφορα - γνωστά θα έλεγα - ρη- 
τορικά σχήματα αντιπαράθεσης. 


Ας πάρουμε λοιπόν τη ροή των επιχειρημάτων 
του κ. Καζαμία. Αφήνοντας ασαφή (απ' τη δική 
του πλευρά) τον όρο έθνος και την ιστορική δια- 
μόρφωση αυτού του φαινομένου στην Κύπρο 
(το γεγονός δηλαδή ότι είναι εισαγόμενο και ότι 
ουσιαστικά επιβλήθηκε στον παραδοσιακό κυ- 
πριακό πληθυσμό του 19ου αιώνα) ο κ. Καζαμίας 
προχωρεί στη διατύπωση της θέσης ότι το κυ- 
πριακό κράτος της Ζυρίχης ή της ομοσπονδίας 
που θα έλθει (κάπως - κάποτε) θα είναι διεθνικό. 
Αφού δεν θα είναι έθνος - κράτος θα είναι τε- 
χνοκρατικό - διαχειριστικό λέει ο κ. Καζαμίας. 
Εδώ επιχειρείται η πρώτη ρητορική αντι- 
παράθεση: Εθνος - κράτος σαν δείγμα μιας φυ- 
σικής - ιστορικής εξέλιξης και τεχνοκρατικό 
κράτος σαν κάτι το ξένο, το αφύσικο, το ανα- 
γκαίο. Πίσω δηλαδή στο ευκταίο και το έφικτο. 
Αυτή η αντιπαράθεση είναι φτιαχτή για δυό λό- 
γους: 

α) Υποθέτει ότι το έθνος - κράτος είναι μια φυ- 
σιολογική (χωρίς επιβολή) εξέλιξη και δείχνει να 
αγνοεί ότι το έθνος κράτος είναι το κατ’ εξοχήν 
τεχνοκρατικό κράτος. 

β) Αποσιωπά το ότι το έθνος δεν είναι η μόνη 
(και ούτε καν η πιο δημοκρατική) μορφή έκ- 
φρασης της συλλογικότητας των πολιτών απέ- 
ναντι σ’ ένα τεχνοκρατικό κράτος. Η έννοια 
«λαός» είναι και πιο δημοκρατική και πιο εκ- 
φραστική της κυπριακής εμπειρίας. 

Ο αδιευκρίνιστος τρόπος που χρησιμοποιείται 
ο όρος έθνος οδηγεί στη δεύτερη ρητορική 
αντιπαράθεση: 

Πώς θα εμπεδωθεί μια κυπριακή ταυτότητα, 
ρωτά ο κ. Καζαμίας, και εισηγείται δυο τρόπους 
- μοντέλα εμπέδωσης με δυο διευκρινιστικά πα- 
ραδείγματα: το «συναινετικό» με τις ΗΠΑ και το 
μοντέλο της «επιβολής» με την Τουρκία σαν 
παράδειγμα. Η επιλογή και η πόλωση δεν είναι 
τυχαία βέβαια. Το συναινετικό ευκταίο μοντέλο 
αποδείχτηκε, μας λέει ο κ. Καζαμίας, ουτοπικό - 
τελικά οι ΗΠΑ δεν έχουν μια συναινετική ταυ- 
τότητα όπως διακηρύσσουν, αλλά μια λευ- 
κοκεντρική που επιβλήθηκε μέσα από διά- 
φορους μηχανισμούς στους υπόλοιπους. 

Αφού αυτό το μοντέλο είναι ανεφάρμοστο, 
λοιπόν, πάμε στο άλλο, αυτό της επιβολής - και 
το παράδειγμα εδώ (καθόλου τυχαίο βέβαια) 
είναι η Τουρκία - η βιαιότητα με την οποία οι νε- 
ότουρκοι και ο Αττατούρκ διαμόρφωσαν το 
τουρκικό έθνος απ’ τα υπολείμματα της οθω- 
μανικής αυτοκρατορίας. Και έτσι δίπλα απ' το 
φόβο ότι ένα άψυχο τεχνοκρατικό κράτος θα 


φτιάξει μια πλαστή ταυτότητα, προστίθεται 
τώρα και ο φόβος της «καιόμενης Σμύρνης». 
Διότι φυσικά ο κ. Καζαμίας θα μπορούσε να επι- 
λέξει οποιοδήποτε άλλο παράδειγμα επιβολής 
εκτός Τουρκίας. Η τελευταία όμως λειτουργεί 
σαν σκιάχτρο κινδύνου, «αφελληνισμού» κλπ. Σ’ 
αυτό το πλαίσιο εντάσσεται και το άστοχο σχό- 
λιο ότι οι «νεοκύπριοι» έχουν προκλητικό όνομα 
γιατί θυμίζουν τον όρο «νεότουρκοι». Ο κ. Κα- 
ζαμίας ασφαλώς γνωρίζει ότι η προσθήκη «νέο» 
είναι χαρακτηριστικό γνώρισμα του μο- 
ντερνισμού και ότι οι πρώτοι διδάξαντες στην 
περιοχή της Ανατολικής Μεσογείου ήταν οι 
«νεοέλληνες». Αυτή η λογική και αυτα τα τε- 
χνάσματα - αντιπαραθέσεις στη γενικότερη 
τους μορφή δεν είναι καθόλου άγνωστα τα τε- 
λευταία χρόνια στην κυπριακή κοινωνία. Εκ- 
φράζουν, θα έλεγα, τη νεοεθνικοφροσύνη μετά 
τον εξευτελισμό της πρωταρχικής της μορφής 
το 74. Ας εξετάσουμε λοιπόν πιο προσεχτικά 
την εννοιολογική ασάφεια και τη ρητορική δομή. 

2) Έθνος και Επιβολή. Οποιος κατοικεί σε 
γυάλινο σπίτι δεν πετάει πέτρες: Το σημείο 
ταμπού είναι και το κλειδί για τη διερεύνηση των 
ψεύτικων διλημμάτων - το έθνος. 

Τ ο έθνος δεν είναι κάτι το αυτονόητο όπως το 
παρουσιάζει ο κ. Καζαμίας. Το έθνος αποτελεί 
μια συγκεκριμένη ιστορικά, πολιτιστική ταυ- 
τότητα που αναπτύσσεται στη μοντέρνα εποχή 
(και ιδιαίτερα τους δυο τελευταίους αιώνες) 
γύρω από ένα συγκεντρωτικό κράτος (ή την επι- 
θυμία δημιουργίας ή ένωσης με ένα κράτος) και 
η οποία δημιουργεί την αίσθηση μιας φα- 
ντασιακής κοινότητας σε μια ομοιογενή (όσο το- 
δυνατόν) κουλτούρα. Θα μπορούσε να αναφέρει 
κανείς διάφορες ποικιλίες ορισμών του έθνους, 
αλλά τα τρία στοιχεία που υπογραμμίστηκαν πιο 
πάνω (συγκεκριμένο ιστορικό γεγονός, ρε- 
αλιστική ή φαντασιακή ταύτιση με ένα κράτος, 
ομοιογενοποίηση της κουλτούρας) αποτελούν 
ιστορικά γεγονότα, τα οποία δεν μπορούν 
πλέον να αμφισβητηθούν. Υπάρχει βέβαια και η 
μυθολογία των ίδιων των εθνών - ότι είναι βιο- 
λογικές κοινότητες με χιλιετηρίδες ιστορίας 
κλπ τα οποία δύσκολα πλέον γίνονται απο- 
δεχτά. Η πρόσφατη κοινωνική έρευνα έχει δεί- 
ξει αρκετά καθαρά, ότι ακόμα και τα ιστορικά 
έθνη της Ευρώπης, όπως η Γαλλία (απ' όπου 
άλλωστε ξεκίνησε και ιδέα του έθνους σαν πο- 
λιτιστικής ταυτότητας νομιμοποίησης του Μο- 
ντέρνου έθνους - κράτους, μόλις πριν 200 χρό- 
νια) αποτελείται από τουλάχιστον 1/3 
απογόνους αλλοδαπών* 1 ) και ότι η διαμόρφωση 


του αγροτικού πληθυσμού απ’ τις γλωσσικές, το- 
πικές, θρησκευτικές του ταυτότητες στην εθνι- 
κή ταυτότητα του «Γ άλλου» ήταν μια μακριά δια- 
δικασία που κάλυψε ολόκληρο το 19ο αιώνα (2) . 

Όπως εύστοχα το θέτει ο ΕπίθδΙ ΘθΙΙπθγ: 

«Είναι ο εθνικισμός που δημιουργεί τα έθνη 
και όχι αντίστροφα... Η βασική αυταπάτη του 
εθνικισμού είναι αυτή... Ο εθνικισμός είναι η γε- 
νική επιβολή της υψηλής κουλτούρας (Ιιίρϊι 
ουΙΐυΓθ) ενώ προηγουμένως οι λαϊκές κουλ- 
τούρες γέμισαν τις ζωές της πλειοψηφίας και 
σε μερικές περιπτώσεις ολόκληρου του πλη- 
θυσμού. Αυτό σημαίνει τη γενικευμένη διάχυση, 
μέσω των σχολείων, του ιδιώματος που καλ- 
λιεργείται/επιβλέπεται απ' την Ακαδημία που κω- 
δικοποιείται για τις ανάγκες μιας ακριβούς γρα- 
φειοκρατικής επικοινωνίας. [Ο εθνικισμός[ 
καθιερώνει μια απρόσωπη και ανώνυμη κοινωνία, 
όπου τα απομονωμένα, ανταλλάξιμα άτομα, κρα- 
τιούνται μαζί λόγω αυτής της κουλτούρας που 
μοιράζονται* 3 ). 

Κατά συνέπεια το έθνος - κράτος είναι όχι 
μόνο ένα τεχνητό δημιούργημα αλλά και το 
έθνος είναι η κατ’ εξοχήν ιδεολογία του τε- 
χνοκρατικού κράτους. Χρησιμοποίησα αυτό το 
απόσπασμα του ΘθΙΙπθγ διότι θεωρείται από 
τους κορυφαίους μελετητές σήμερα στον τομέα 
της εθνικής συγκρότησης. Θα μπορούσα να 
χρησιμοποιήσω και τον Μαχ \Λ/θόθ γ* 4 > που πα- 
ρακολουθώντας την προσπάθεια της Γ ερμανίας 
και άλλων ευρωπαϊκών εθνών να συγκροτηθούν 
σε ενιαία σύνολα στις αρχές του αιώνα, έλεγε 
τα ίδια. Σήμερα βέβαια έχουμε στοιχεία και 
έρευνες σχεδόν απ' όλες τις κοινωνικές επι- 
στήμες που τεκμηριώνουν αυτές τις απόψεις* 5 ). 

Ε ΚΑΝΑ αυτή τη σχετικά εκτενή αναφορά ελ- 
πίζοντας να αποφύγουμε σ’ αυτό το διά- 
λογο τις φαιδρότητες της περασμένης άνοιξης 
(μετά την επίμαχη εκπομπή του «Χωρίς Πλαί- 
σια» στην οποία εμφανίστηκα) όταν «γέμισε ο 
τόπος» από «κοινωνιολόγους» που στην άνεση 
του μονόλογου που τους παρείχε η λογοκρισία 
που απαίτησαν και εφάρμοσαν, βάφτιζαν τα κυ- 
ριότερα ρεύματα της κοινωνικής επιστήμης 
«περιθωριακά» και τα ιστορικά γεγονότα 
«ανιστόρητες απόψεις». 

Ας επιτρέψουμε στην ανάλυση του κ. Καζαμία 
αν και η αναφορά στην εθνικιστική υστερία της 
περασμένης άνοιξης δεν ήταν τυχαία. Ήταν 
ένα δείγμα του πως λειτουργεί το έθνος και (δυ- 
στυχώς για την ιστορία του ελληνικού έθνους) 


μερίδα των Ελλήνων διανοουμένων της Κύ- 
πρου. 

Το έθνος λοιπόν, δεν είναι φυσικό φαινόμενο - 
ο κ. Καζαμίας άλλωστε με τις δυο αναφορές του 
στην εμπέδωση των εθνικών ταυτοτήτων στις 
ΗΠΑ και την Τουρκία αναγνωρίζει ότι τα έθνη 
φτιάχνονται - δεν γεννιούνται οι άνθρωποι με το 
έθνος στο γενετικό τους κώδικα. Αλλά αν στη 
Γ αλλία έπρεπε να καταπιεστούν οι τοπικές ταυ- 
τότητες ή έστω να επιβληθεί πολιτιστικά η εθνι- 
κή ταυτότητα γιατί να αρνιόμαστε ότι κάτι ανά- 
λογο συνέβηκε και εδώ; Οι Ρωμηοί (6) και οι 
Μουσουλμάνοι του 19ου αιώνα στην Κύπρο έμα- 
θαν στον 20ό αιώνα δυο εισαγόμενες εθνικές 
ταυτότητες (την Ελληνική και την Τουρκική). 
Και αυτός ο διαχωρισμός ενθαρρύνθηκε απ' την 
πολιτική των Βρετανών αποικιοκρατών, ασχέτως 
αν το αρνιούνται σήμερα οι εθνικιστές. Είναι η 
αποικιοκρατία, ασχέτως αν το αρνούνται σήμερα 
οι εθνικιστές. Είναι η αποικιοκρατία που με- 
τέτρεψε τα θρησκευτικά (όχι γλωσσικά ή βιο- 
λογικά) μίλλετ σε εθνικές ομάδες διοικητικά* 7 ). 
Και σ’ αυτό βέβαια ταυτίστηκε με τους πα- 
ραδοσιακούς θεσμούς εξουσίας (λ.χ. Την εκ- 
κλησιαστική ιεραρχία και τη μουσουλμανική ελίτ) 
που για δικούς τους λόγους προώθησαν το δια- 
χωρισμό (όπως η διάλυση της κοινότητας των 
Λινοβαμβάκων, μιας αίρεσης που συνδύαζε στοι- 
χεία τόσο του χριστιανισμού όσο και του Ισλάμ (8) . 
Αυτός ο διαχωρισμός που εμφανίζεται σήμερα 
σαν «φυσικός» ήταν ένα έγκλημα σε βάρος της 
Κύπρου και του πλούτου της ιστορικής, πο- 
λιτιστικής της παράδοσης. Οι δυο εθνικές ταυ- 
τότητες που εισήχθησαν στην Κύπρο δια- 
χώρισαν ένα πληθυσμό που κατοικούσε για 
αιώνες σε μικτά χωριά με έντονη πολιτιστική αλ- 
ληλεπίδραση, όπως μαρτυρούν βασικά στοιχεία 
στην κουλτούρας, όπως η κουζίνα, η λαϊκή αρ- 
χιτεκτονική, οι καθημερινές συνήθειες ή ακόμα 
και τα στοιχεία θρησκευτικής ανοχής και αλ- 
ληλοσεβασμού. Ενός πληθυσμού του οποίου η 
ιστορία 3 αιώνων έχει πολύ περισσότερες στιγ- 
μές κοινών ταξικών αγώνων - ανεξαρτήτως θρη- 
σκευτικών διαχωρισμών - ενάντια στις ελίτ 
(1765, 1804, 1833, 1948) απ' ότι ενδοκοινοτικών 
διαμαχών* 9 ). Και τα σχολεία, σαν μηχανισμοί 
εμπέδωσης των εισαγομένων εθνικών ιδε- 
ολογιών και προβολής της άλλης κοινότητας 
σαν «προαιώνιου εχθρού», έπαιξαν καθοριστικό 
ρόλο στο διαχωρισμό* 10 ). 

Επιπλέον οι εισαγόμενες εθνικές ταυτότητες 
απέτρεψαν το γράψιμο και την κωδικοποίηση 
της κυπριακής διαλέκτου (η οποία θα μπορούσε 


να εξελιχθεί σε μια ελληνογενή αυτόνομη γλώσ- 
σα και των δυο κοινοτήτων μια και τη μιλούσαν 
Χριστιανοί και Μουσουλμάνοι). Και είναι ει- 
ρωνικό να οδύρονται σήμερα οι Ελληνο- 
κεντρικοί για την αναζήτηση η χρήση 3ης γλώσ- 
σας (όπως τα αγγλικά) όταν η ιδεολογία τους 
είναι υπεύθυνη για την καταστροφή της πι- 
θανότητας ανάπτυξης μιας ενδοκυπριακής (και 
μάλιστα ελληνογενούς και ομηρικής) γλώσσας 
για την επικοινωνία των δυο κοινοτήτων. Βέβαια 
το πιο θλιβερό είναι ο πρακτικός διαχωρισμός 
που επιβλήθηκε μετά το 74 και του οποίου οι 
ρίζες πάνε πίσω στην απώλεια της ευκαιρίας αυ- 
τοκυβέρνησης το 1947 (πριν αρχίσουν οι δι- 
κοινοτικές συγκρούσεις) και στην υπονόμευση 
της Ανεξαρτησίας και της Δημοκρατίας από το 
60 ως το 74. Και το θεωρώ χαρακτηριστικό της 
νοοτροπίας που δημιουργεί ο εθνικισμός ότι 
ούτε ένα συγνώμη δεν έχει ακουστεί για όλα όσα 
υπόφερε ο τόπος, ούτε καν για την 15η Ιουλίου. 

Φτάσαμε όμως εδώ που φτάσαμε. Οι εθνικές 
ταυτότητες είναι γεγονός στην Κύπρο. Ενας αι- 
ώνας εθνικής ιστορίας και εκπαίδευσης δεν ξε- 
γράφονται και αν έχω επικεντρώσει την ανά- 
λυση μου στην κριτική το έκανα για την 
ισορροπία του ιστορικού απολογισμού μια και η 
εθνικιστική υμνολογία είναι καθημερινή λιτανεία. 
Θα ήταν βέβαια παράβλεψη αν δεν αναφερθούν 
και τα θετικά, εκμοντερνιστικά στοιχεία που 
πρόσφεραν οι εθνικές ταυτότητες - και ιδιαί- 
τερα τον αντιαποικιακό αγώνα που αποτελεί και 
την ηρωική στιγμή του Ελληνοκεντρισμού στην 
Κύπρο ιδιαίτερα στην περίοδο 1940-60. 

3) Η έννοια του «κυπριακού λαού»: Αν μπο- 
ρούμε να χωρίσουμε την πρόσφατη κυπριακή 
ιστορία σε 3 περιόδους θα μπορούσαμε να μι- 
λήσουμε 

α) για την παραδοσιακή εποχή της συμβίωσης 
που τελειώνει με τις αρχές αυτού του αιώνα - 

β) με την περίοδο της επικράτησης των ει- 
σαγόμενων εθνικών οραμάτων που καλύπτει 
την περίοδο ως το 60 

γ) και για την περίοδο της ανεξαρτησίας και 
της οριστικής διαμόρφωσης της μοντέρνας κυ- 
πριακής ταυτότητας. 

Η Κυπροκεντρική τάση προσπαθεί να εκ- 
φράσει αυτή την τελευταία περίοδο μια ενο- 
ποιητική ταυτότητα δυο κοινοτήτων, που έχουν 
πια διαχωριστεί με γραμμές αίματος και που 
ωθούνται σε χειρότερες αντιπαραθέσεις από 
τον εθνικισμό. Παρά τις συνεχείς τραγωδίες 


(αποτελέσματα μιας σχιζοφρενικής κατάστασης 
όπου ο εθνικισμός εξακολουθούσε να ηγε- 
μονεύει με όνειρα από την Αθήνα και την Αγκυ- 
ρα, σε μια ανεξάρτητη κοινωνία) έχει δη- 
μιουργηθεί και σαν όρος αλλά και σαν 
ταυτότητα πιστεύω, η έννοια του «Κυπριακού 
λαού». Ο «λαός» υπερβαίνει τις ενότητες, 
χωρίς να τις εξαλείφει. Ο όρος «λαός» είναι πο- 
λιτικός όρος κατ’ εξοχήν. 

Αναφέρεται στη συλλογικότητα των πολιτών, 
η οποία είναι η πηγή της κυριαρχίας/εξουσίας. 
Το κράτος διαχειρίζεται αυτή την εξουσία, αλλά 
ο λαός αποτελεί τον κριτή της τήρησης του κοι- 
νωνικού συμβολαίου. Αντίθετα το έθνος μπορεί 
να χρησιμοποιηθεί σαν μια αφαιρετική έννοια, η 
οποία να προσδιορίσει το κράτος σαν την πηγή 
και τον εκτελεστή - εφαρμοστή της εξουσίας/ 
κυριαρχίας. 

Φυσικά δεν μπορούμε να πάμε πίσω στη Ζυ- 
ρίχη - ο εθνικισμός και οι μονοδιάστατες εθνι- 
κές ταυτότητες που δημιούργησε μας οδήγησαν 
από το διαχωρισμό της κοινωνίας στο δια- 
χωρισμό του νησιού. Δεν θα εκπλαγόμουν αν 
διάφοροι ονειρεύονταν ακόμα τη διπλή ένωση ή 
την οριστική διχοτόμηση. Η αγάπη του Ελ- 
ληνισμού και του Τουρκισμού μπορεί (και το απέ- 
δειξε στο παρελθόν) να είναι πάνω απ' την 
αγάπη αυτού του συγκεκριμένου νησιού και των 
ανθρώπων του. Δεδομένου του διαχωρισμού μι- 
λάμε πλέον για διζωνική ή δικοινοτική ομο- 
σπονδία. Ο στόχος ωστόσο της αντίληψης για 
ένα ενιαίο χώρο και λαό, βλέπει στο μέλλον. Η 
λύση θα είναι απλά το τέλος ενός βίαιου- 
στρατιωτικού διαχωρισμού. Το όνειρο μιας ενω- 
μένης Κύπρου (σαν χώρου και σαν ανθρώπων) 
περνά πάνω από τις πληγές που άφησαν δε- 
καετίες εθνικισμού. 

Άρα δε μιλάμε για κυπριακό έθνος, αλλά για 
λαό - για την ώρα τουλάχιστον. Τ α έθνη είναι 
μονοδιάστατες ενότητες και πολιτιστικές ταυ- 
τότητες και η κυπριακή εμπειρία κάθε άλλο 
παρά μονοδιάστατη είναι. Ο φόβος που δη- 
μιουργεί η κυπριακή ταυτότητα είναι διπλός σ’ 
αυτά τα πλαίσια - είναι ο φόβος μιας πλούσιας 
ιστορικής παράδοσης που καταπιέστηκε απ' τον 
εθνικισμό (ο φόβος της μνήμης και του πα- 
ρελθόντος) και ο φόβος του μέλλοντος, του 
νέου - μιας εποχής όπου την ιστορία μας θα τη 
γράφουμε εμείς εδώ και τώρα και όχι άλλοι για 
μας. 

Οι εθνικές ταυτότητες είναι χρήσιμες ιδε- 
ολογίες για την εξουσία. Κάποιοι στο όνομα του 


Ελληνισμού και του Τουρκισμού, έχουν εξουσία 
(πολιτική και πνευματική). Κάποιοι λ.χ. σήμερα 
χρησιμοποιούν τον Ελληνισμό σαν μέθοδο μάρ- 
κετιγκ για να χειραγωγούν μερίδα ψηφοφόρων, 
αναγνωστών, ακροατών κλπ. Η καταπίεση της 
έννοιας της κυπριακής ταυτότητας, η πα- 
ραπλανητική παρουσίαση της σαν αφύσικης, 
ξένης, περιθωριακής κλπ είναι μια άμυνα των 
προνομιούχων όπως θα έλεγε και ο Μαχ 
\Λ/θ0θγ. Είναι το έθνος που είναι ξένο και ει- 
σαγόμενο και το οποίο προωθείται με τόσο 
πάθος από το κράτος που έφτιαξαν και επάν- 
δρωσαν οι εθνικόφρονες του 60 και από την 
ελίτ των διανοουμένων που ήρθαν σπου- 
δαγμένοι από την Αθήνα και την Άγκυρα. Η κυ- 
πριακή ταυτότητα είναι γέννημα αυτής της κοι- 
νωνίας, αυτού του χώρου, αυτής της γης. Και 
αυτοί που την φοβούνται αντιστρέφουν την 
πραγματικότητα. 

Ε ΙΝΑΙ ειρωνικό οι Ελληνοκεντρικοί και οι 
Τουρκοκεντρικοί που προώθησαν μια πο- 
λιτιστική ισοπέδωση των ενδογενών κουλ- 
τούρων της Κύπρου, να μιλούν για μελλοντική 
επιβολή της Κυπριακής ταυτότητας. Όποιος 
κατοικεί σε γυάλινο σπίτι, δεν πετάει πέτρες. 


Ένα πλουραλιστικό μοντέλο για την 
κυπριακή ταυτότητα 

1) Εθνική (ΙΝΙθΐίοηβΙ) και εθνικιστική (θΐΗηίο) 
ταυτότητα: Ελληνες, Τούρκοι, Κύπριοι: Η κυ- 
πριακή ταυτότητα για ένα μεγάλο μέρος του 
πληθυσμού της Κύπρου δεν είναι κάτι που θα 
δημιουργηθεί, είναι ήδη μια πραγματικότητα. 
Αυτή την πραγματικότητα την παραδέχονται και 
πολλοί Ελληνοκεντρικοί, οι οποίοι είτε προ- 
σπαθούν να εξορκίσουν το φαινόμενο με την 
καταπίεση και τη λογοκρισία είτε το αναφέρουν 
με έντονα και συχνά παραπλανητικά χρώματα. 
Χαρακτηριστικό της δεύτερης αντιμετώπισης 
είναι και η πρόσφατη ανταπόκριση του X. Μι- 
χαηλίδη στην «Ελευθεροτυπία των Αθηνών στις 
24 Ιουλίου. 

«Ο Γ ιώργος Θεοχάρους είναι από εκείνους (και 
είναι πολλοί) που πιστεύουν ότι για όλα τα κακά 
της Κύπρου ευθύνονται οι Έλληνες, κατά πρώτον 
λόγον, και οι Αγγλοαμερικάνοι κατά δεύτερο. Πα- 
ραδέχεται δε ανοικτά ότι εγώ, ως Έλλην, δεν θε- 
ωρούμαι αδελφός, εν αντίθεση με κάποιον Τουρ- 


κοκύπριο με τον οποίο λέει, αισθάνεται ότι τον 
συνδέουν περισσότερα πράγματα». 

Θα ήταν βέβαια πιο δίκαιος και ακριβής ο κ. Μι- 
χαηλίδης (αν ήθελε πραγματικά να δώσει μια ει- 
κόνα της κυπροκεντρικής ταυτότητας) αν τό- 
νιζε την αντιπάθεια και προς τον 
Ελληνοκεντρικό και προς τον Τουρκοκεντρικό 
εθνικισμό, αλλά το άρθρο του γενικά έχει τα 
στοιχεία της καρικατούρας και της προ- 
κατάληψης. Τονίζω απλά το γεγονός ότι ανα- 
γνωρίζει το μέγεθος του λαϊκού αισθήματος - 
«σαν και αυτόν υπάρχουν πάρα πολλοί στην 
Κύπρο. Τόσοι πολλοί, μάλιστα, που θα ήταν 
ανοησία μας να μη λάβουμε υπόψιν τα όσοα 
λένε, τα όσα πιστεύουν». 

Το φαινόμενο της Κυπριακής ταυτότητας είναι 
υπαρκτό και ούτε περιορίζεται σε μια παράταξη 
ούτε στη δίκιά μας κοινότητα. Αλλωστε είναι ο 
κύριος Όζκιουρ που δήλωσε πρόσφατα στην 
Αγκυρα «Μητέρα Πατρίδα για μένα είναι μόνο η 
Κύπρος». 

Τίθεται βέβαια το ερώτημα τι είδους ταυτότητα 
είναι η κυπριακή αν δεν είναι εθνική; Οπως ανά- 
φερα και πιο πάνω ο κύριος πόλος αναφοράς 
της στο συλλογικό επίπεδο είναι ο «κυπριακός 
λαός», μια έννοια που περιλαμβάνει και τις δυο 
κοινότητες. Δεν αποτελεί ωστόσο μόνο πο- 
λιτική ταυτότητα - είναι και πολιτιστική. Κατ’ 
αρχήν βρίσκεται σε αντιπαράθεση με την Ελ- 
ληνική και την Τ ουρκική εθνική ταυτότητα. Εχου- 
με να κάνουμε ουσιαστικά με τρεις ταυτότητες σ’ 
αυτό το νησί - Ελληνική, Τουρκική, Κυπριακή. Οι 
δυο πρώτες είναι εθνικές (ηεώοηαΙ) η τρίτη θα 
μπορούσε να αποκληθεί εθνιστική (θΙΙίγήο) - ένας 
όρος που χρησιμποιείται τα τελευταία χρόνια 
στις κοινωνικές επιστήμες για να περιγράφει πο- 
λιτιστικές ομάδες, κοινότητες ή υποκουλτούρες 
οι οποίες με βάση κάποια κοινά πολιτιστικά, γε- 
ωγραφικά ή ιστορικά στοιχεία διεκδικούν αυ- 
τονομία από το έθνος-κράτος που τις πε- 
ριβάλλει ή καταπιέζει 01 *. Η βασική διαφορά 
μεταξύ εθνικής (ηεώοηαΙ) και εθνιστικής (θϊΐιπίο) 
είναι δομική: τα έθνη (παΐίοπε) είναι συ- 
γκεντρωτικά πολιτικά και ισοπεδωτικά- 
ομοιογενοποιητικά πολιτιστικά φαινόμενα, ενώ 
οι εθνιστικές ομάδες (θίίιηίο ρ^ουρε) διεκδικούν 
πολιτιστική αποκέντρωση. Στήν κυπριακή πε- 
ρίπτωση η κυπριακή ταυτότητα διεκδικεί μια πο- 
λιτιστική αυτονομία απ' τις εθνικές ιδεολογίες 
των Αθηνών και της Αγκυρας και μια πολιτική 
αποκέντρωσης/ανεξαρτησίας απ' τα εθνικά κέ- 
ντρα. Η κυπριακή ταυτότητα μ’ αυτή την έννοια 


είναι απάντηση στην εξάρτηση και την ομοιο- 
γενοποίηση που προώθησαν οι δυο εθνικές ταυ- 
τότητες στην Κύπρο. 

Είναι αναπόφευκτο, νομίζω, ότι για ένα χρο- 
νικό διάστημα αυτές οι τρεις ταυτότητες θα συ- 
νυπάρχουν στην Κύπρο. Το θέμα είναι τι ρόλο 
θα παίξει η κυπριακή ταυτότητα σ’ αυτά τα πλαί- 
σια. Εάν συνεχιστεί η καταπίεση και η λο- 
γοκρισία γύρω από την κυπριακή ταυτότητα και 
η καταστροφική διχοτομική λειτουργία του εθνι- 
κισμού κατά πάσα πιθανότητα θα εξελιχθεί σε 
εθνική. Ήδη οι σχέσεις της με την Ελληνική και 
την Τουρκική είναι ανταγωνιστικές λόγω της 
αντιμετώπισης της από τους οπαδούς των δυο 
εθνικών ταυτοτήτων. Αν συνεχιστεί η σημερινή 
κατάσταση δεν θα μου φανεί καθόλου απίθανο 
να κλείσει και η κυπριακή ταυτότητα τα σύνορα 
της απέναντι στον Τουρκισμό και τον Ελ- 
ληνισμό και συνδυάζοντας τα στοιχεία της πο- 
λιτικής (λαός) και πολιτιστικής ταυτότητας 
(βΐΤιηΐο 9Γουρ) να μεταλλαχθεί σε έθνος με μια 
δίκιά του ιστορική μυθολογία και με πολιτικό 
στόχο την πλήρη ανεξαρτησία της Κύπρου απ' 
την Ελλάδα και την Τουρκία. Αυτά τα τελευταία 
30 χρόνια ανεξαρτησίας (έστω και πε- 
ριορισμένης) είναι πια ένα ιστορικό γεγονός 
που δεν μπορεί να εξαλειφθεί. Και όσοι ονει- 
ρεύονται διπλές ενώσεις και μόνιμες δι- 
χοτομήσεις, καλά κάνουν να το συ- 
νειδητοποιήσουν αν δεν θέλουν να βρεθούν 
στο μέλλον μπροστά σε ένα Κυπριακό αντι- 
αποικιακό κίνημα ενάντια στις «μητέρες πα- 
τρίδες». Οι χώρες της Βαλτικής είχαν μόνο 20 
χρόνια αυτόνομου βίου σαν Δημοκρατίες - κρά- 
τησαν όμως αυτό το σύντομο βίο στη συλλογική 
μνήμη για τις δεκαετίες που ακολούθησαν παρά 
τις διεθνείς συγκυρίες και παρά τα όσα έλεγαν η 
σοβιετική εκπαίδευση και τα Μ ΜΕ. 

Αντί αυτής της ανταγωνιστικής σχέσης ωστό- 
σο η κυπριακή ταυτότητα θα μπορούσε να δια- 
μορφωθεί σαν ο συνδετικός κρίκος ανάμεσα 
στις δυο εθνικές ταυτότητες - σαν μια Με- 
ταμοντέρνα πολιτιστική ταυτότητα που θα συν- 
θέτει τις διαφορές και θα λειτουργεί σαν γέ- 
φυρα. Για να λειτουργήσει έτσι πρέπει να γίνει 
ηγεμονική, αλλά όχι με την επιβολή (η επιβολή 
είναι χαρακτηριστικό των εθνών και μόνο αν με- 
ταλλαγεί έτσι η κυπριακή ταυτότητα θα λει- 
τουργήσει με αυτό τον τρόπο). Το μοντέλο που 
ταιριάζει στην κυπριακή ταυτότητα όπως απο- 
δεικνύεται από 10,000 χρόνια ιστορία είναι ένα 
πλουραλιστικό μοντέλο αποδοχής του δια- 
φορετικού σ’ ένα μωσαϊκό κουλτούρων. 


Χαρακτηριστικά της κυπριακής ταυτότητας 

Ας μου επιτραπεί να οριοθετήσω (όπως εγώ 
βλέπω τουλάχιστον) τις ρίζες της κυπριακής 
ταυτότητας για να δείξω πως το πλουραλιστικό 
μοντέλο είναι η πεμπτουσία της κυπριακής 
εμπειρίας. Αυτό το μοντέλο δεν αναιρεί τον Ελ- 
ληνισμό και τον Τουρκισμό σαν πολιτιστικές 
ταυτότητες - τους αρνείται όμως την ολο- 
κληρωτική επιβολή με την οποία λειτουργούν 
σήμερα. Και όντως αν ο Νεοελληνισμός θέλει 
να είναι συνέχεια του Αρχαίου δημοκρατικού 
πνεύματος και του «Αγαπάτε Αλλήλους» του 
Χριστιανισμού δεν έχει τίποτα να φοβηθεί. Αν 
όντως, όπως λέει ο Ν. Ορφανίδης «ο Ελ- 
ληνισμός υπάρχει στο βαθμό της διάνοιξης ή 
επικοινωνίας με τους άλλους» (12) τότε σε μια 
Κύπρο γέφυρα πολιτισμών ίσως γνωρίσει τη 
δεύτερη αναγέννηση του. Η αρχαία Σαλαμίνα 
έγινε δεύτερη Αθήνα σ’ ένα νησί που εκτός από 
Ελληνες, κατοικούσαν αυτόχθονος Κύπριοι και 
Φοίνικες. Γ ιατί λοιπόν να μην μπορεί να επα- 
ναληφθεί το αρχαίο μεγαλείο; 

Ποιά είναι λοιπόν τα συστατικά στοιχεία της 
Κυπριακής ταυτότητας που εμφανίζονται από 
τις κουβέντες του καφενέ έως τα κείμενα Ε/Κ 
και Τ/Κ διανοουμένων; Νομίζω ότι μπορούμε να 
διακρίνουμε 3 βασικά στοιχεία: την πρωταρχική 
ταύτιση με την Κύπρο σαν ενιαίο γεωγραφικό 
και ιστορικό χώρο, την οριοθέτηση της Κυ- 
πριακής εμπειρίας σαν γέφυρας ανάμεσα στην 
Ανατολή και τη Δύση με την ταύτιση με την Ανε- 
ξαρτησία και τους αγώνες για τη διατήρηση της. 

α) Η πρωταρχική ταύτιση με το γεωγραφικό 
χώρο της Κύπρου: Γ ια τους Κύπριους ο χώρος 
Κύπρος είναι «ιερός» και υπεράνω διαφορών 
γλώσσας ή θρησκείας. Ο τελευταίος όρος που 
προστέθηκε στο πολιτικό λεξιλόγιο σ’ αυτό τον 
τομέα είναι ο όρος «κοινή πατρίδα». 

Στη γενικότερη έννοια ο όρος εκφράζεται από 
το στίχο του Κυριάκου Μάτση: 

«Να γιατί δεν γ νοιάζομαι αν τη γη 
αυτή την ζουν Τούρκοι για Έλληνες. 
Εκείνο που έχει αξία είναι να τη ζουν 
αυτοί που την ποτίζουν με τον ιδρώτα 
τους και να περπατούν πάνω της 
ελεύθεροι διαφεντευτές της, κυ- 
ρίαρχοι της». 

Η ιστορική σημασία αυτής της ταύτισης με το 
χώρο του νησιού έγκειται σε μια ολική προ- 
σέγγιση της κυπριακής ιστορίας που δεν ακρω- 


τηριάζει την ιστορική εμπειρία για να δικαιώσει 
την αρποπ θέση ότι η Κύπρος είναι Ελληνική ή 
Τουρκική. Η Κύπρος ήταν πάντα ένω μωσαϊκό 
κουλτούρων. Ο Ηρόδοτος λέει λ.χ. για τις εθνό- 
τητες - στην Κύπρο στην αρχαιότητα. 

«Άλλοι κατάγονται από τη Σαλαμίνα και τις 
Αθήνες, άλλοι απ' την Αρκαδία, άλλοι απ' την 
Κύνθο, άλλοι από τη Φοινίκη και άλλοι απ' την 
Αιθιοπία, όπως αυτοί οι ίδιοι οι Κύπριοι λεν» (13) . 

Ο γεωγράφος Σκύλαξ τον 4ο π.χ. αιώνα ανα- 
φέρει ότι: 

«Κατά την Κιλικία είναι η νήσος Κύπρος και οι 
πόλεις σ’ αυτήν είναι οι εξής: Η Σαλαμίς Ελ- 
ληνική... η Καρπασία, η Κερύνεια, η Λάπηθος 
των Φοινίκων οι Σόλοι... το Μάριον Ελληνικές, η 
Αμαθούς αυτοχθόνες (αρχαίοι Κύπριοι). Υπάρ- 
χουν και άλλες στο εσωτερικό μη Ελληνικές». (14) 

Ο δε Γ. Λουκάς (ο οποίος είναι Ελ- 
ληνοκεντρικός) αναφέρει στο λεξικό του: 
«Μαρτίνος δε ο Κρούτσιος, ο αναμορφωτής 
των Ελληνικών γραμμάτων εν Γ ερμανία, λέγει, 
κατά τον Λακρουά ότι κατά τον 6ο αιώνα μ.Χ. εν 
Κύπρω ομιλείτο η Ελληνική, η Ιταλική, η Αρ- 
μένικη, η Χαλδαϊκή και η Αλβανική» 15 . 

Ιστορικά η Κύπρος υπήρξε πάντα ένας χώρος 
πολιτιστικής συνύπαρξης και αλληλεπίδρασης. 
Γ ιατί να μην είναι και οι εμπειρίες των Μα- 
'ρωνιτών, των Λατίνων και των Λινοβαμβάκων 
(για να αναφέρουμε μερικές κοινότητες μετά 
το 1000 μ.Χ.) σημαντικές στην αφήγηση, κα- 
τανόηση και ερμηνεία της κυπριακής ιστορίας; 
Δεν ήταν πάντοτε αυτές οι κοινότητες μειο- 
ψηφίας του 1-2% ή ανύπαρκτες όπως τώρα οι 
Λινοβάμβακοι (και δεν είναι άσχετοι οι σημερινοί 
«εθνικοί εχθροί» με τον περιορισμό αυτού του 
πολιτιστικού πλούτου του νησιού στον 20ό 
αιώνα). 

Το κοινό όλων αυτών των εμπειριών είναι 
αυτός ο χώρος. Και η κυπριακή ταυτότητα απ' 
αυτό τον πλούτο αντλεί την ιστορική της δυ- 
ναμική. Είναι τα σημάδια αυτής της μνήμης που 
έκαναν και κάνουν τις εισαγόμενες εθνικές ταυ- 
τότητες τόσο επισφαλείς και που γέννησαν απ' 
τη δεκαετία του 1920 τα πρώτα σημάδια κυ- 
προκεντρισμού με τη μορφή της αντίστασης 
στον εθνικισμό ή με τον τοπικισμό. (16) 

6) Η εμπειρία της πολιτιστικής γέφυρας: Η 

μνήμη ότι η Κύπρος δεν υπήρξε ποτέ μο- 
νοδιάστατη ιδιοκτησία μιας κοινότητας / ταυ- 
τότητας (που εκφράζεται και στη σημερινή θλι- 
βερή εποχή με την παρουσία δυο κατά τα άλλα 


ομοιόμορφων εθνικών λόγων να επιμένουν ότι η 
Κύπρος είναι ελληνική ή τουρκική) οδηγεί στη 
συνθετική ταυτότητα του Κύπριου η οποία αντι- 
λαμβάνεται τον εαυτό της σαν γέφυρα ανάμεσα 
στον Τουρκισμό και τον Ελληνισμό σαν ακραί- 
ους πόλους. 

Αυτή η σύνθεση που έχει ήδη τους Ε/Κ και Τ/Κ 
ήρωες της (που σκοτώθηκαν απ' τους εθνι- 
κιστές των δυο κοινοτήτων από το 58 ως το 74) 
μπορεί να αποτελέσει το κομβικό σημείο έλξης 
για να γίνει η Κύπρος μια πραγματική γέφυρα 
πολιτισμών ανάμεσα στην Ανατολή και τη Δύση. 
Και ίσως δεν πρέπει να ξεχνάμε ότι η Κύπρος 
είναι το τελευταίο σημείο σύνδεσης ανάμεσα 
στην Ελλάδα και την Τουρκία, δυο μοντέρνων 
εθνών - κρατών που γεωγραφικά ήταν για αι- 
ώνες (απ' την αρχαία εποχή) ενιαίο πολιτιστικό 
και πολύ συχνά διοικητικό σύνολο. Όπως δεν 
πρέπει να ξεχνάμε ότι η συμβίωση των ση- 
μερινών «εχθρών - εθνών» στην Κύπρο ήταν 
για αιώνες όχι απλά αρμονική, όπως έχουμε 
αναφέρει, αλλά με έντονα παραδείγματα πο- 
λιτιστικής αλληλεπίδρασης και κοινών κοι- 
νωνικών αγώνων που φτάνουν ως το 1948. 

Αυτά τα στοιχεία συνθέτουν την «κοινή 
μνήμη» και «παράδοση» τα οποία όμως απο- 
κτούν σίγουρα νέο περιεχόμενο στα πλαίσια της 
ανεξαρτησίας. Γ ιατί τώρα δεν τίθεται πια μόνο 
το ζήτημα της πολιτιστικής συνύπαρξης. Τίθεται 
και το ζήτημα ότι επιτέλους μετά από 2500 χρό- 
νια αποικιοκρατίας μπορούμε να διεκδικήσουμε 
μια θέση στον κόσμο σαν αυτόνομη κοινωνία - 
μπορούμε να «δημιουργούμε τη δίκιά μας ιστο- 
ρία» αντί να μας την επιβάλουν οι άλλοι. Και η 
εμπειρία της γέγυρας εκτός απ' τη δυνατότητα 
συνύπαρξης που παρέχει, μας δίνει και τη δυ- 
νατότητα να δημιουργούμε μέσα απ' την πρό 
(σ)κληση της παρουσίας του άλλου - η ίδια η δια- 
λεκτική των ιστορικών αντιθέσεων μπορεί να 
δημιουργήσει το «θαύμα» - την Κύπρο σαν πο- 
λιτιστικό κέντρο της Ανατολικής Μεσογείου. 

Αυτή, πιστεύω, είναι και η ιστορική δυναμική 
των τάσεων για «επαναπροσέγγιση» που εκ- 
φράζεται περισσότερο απ' την προσπάθεια διά- 
φορων ομάδων επαγγελματιών, απλών ατόμων 
καλλιτεχνών ή διανοουμένων για επαφή και ει- 
λικρινή διάλογο ανάμεσα στις 2 κοινότητες, 
παρά απ' τις διακηρύξεις των πολιτικών. 

γ) Ανεξαρτησία 

Το 1960 αξίζει να εκτιμηθεί για αυτό που είναι: 
Ένα μοναδικό γεγονός στην κυπριακή ιστορία. 
Για πρώτη φορά μετά από 2500 χρόνια είχαμε 


τη δυνατότητα να αυτοκυβερνηθούμε. Πρέπει 
βέβαια να σεβαστούμε τις εθνικές ιδεολογίες 
που κυριάρχησαν στον αντιαποικιακό αγώνα 
παρά τα ιστορικά τους λάθη (διαχωρισμός, απώ- 
λεια ευκαιρίας αυτοκυβέρνησης το 47). Ήταν 
ιδεολογίες εκμοντερνιστικές και το ότι ήθελαν 
να προσαρτήσουν την Κύπρο σε άλλο κράτος 
ίσως να είναι κατανοητό στα πλαίσια των συ- 
γκεκριμένων δεδομένων της εποχής. Είναι 
όμως και αυτά μέρος της κυπριακής ιστορίας και 
αξίζουν το σεβασμό. Η απαίτηση όμως να είναι 
αυτοί οι αγώνες υπεράνω κριτικής είναι χα- 
ρακτηριστική της αυταρχικής νοοτροπίας του 
εθνικισμού. 

Η ανεξαρτησία όταν έγινε εμπειρικό βίωμα 
αγκαλιάστηκε απ' την πλειοψηφία των κατοίκων 
της Κύπρου. Με τους Ε/Κ ήταν φανερό στο ανε- 
ξαρτησιακό κίνημα που αναπτύχθηκε γύρω απ' 
τον Μακάριο και ενάντια στη διπλή Ένωση. Και 
θα ήταν το ίδιο φανερό στους Τ/Κ αν οι εθνι- 
κιστές και των δυο πλευρών δεν αλ- 
ληλοβοηθούνταν στο να τους κλείσουν στα 
γκέττο της ΤΜΤ. Καθ' όλη τη διάρκεια της ανε- 
ξαρτησίας, αυτών των 30 χρόνων η διαπίστωση 
ότι μπορούμε να ζήσουμε ελεύθεροι χωρίς να εί- 
μαστε επαρχία κάποιου άλλου κράτους όπως τις 
προηγούμενες χιλιετηρίδες έχει γίνει υπαρξιακό 
βίωμα. Το πείραμα της ανεξαρτησίας πέτυχε - 
όχι μόνο οικονομικά αλλά και πολιτιστικά (στο 
βαθμό που το άφησε ο εθνικισμός). Θα ανα- 
φέρω χαρακτηριστικά το σχόλιο του Κυριάκου 
Χαραλαμπίδη για το τι ακολούθησε την ανε- 
ξαρτησία στον πολιτιστικό τομέα: 

«Με τη στροφή που σημειώθηκε από τη μέρα 
της ανακήρυξης της Κυπριακής Δημοκρατίας, 
γνωρίσαμε μια επανάσταση στον πνευματικό 
τομέα που έχει τις διαστάσεις μιας ιμπρε- 
σιονιστικής αντίληψης του κόσμου, μιας δίψας 
για ζωή, για κίνηση, για δημιουργία που αντι- 
μάχεται στη στατικότητα και το ημίφως της πε- 
ρασμένης εποχής». (17) 

Η πραγματική ζωή όμως ήταν διαχωρισμένη 
απ' την επίσημη ιδεολογία του κράτους. Το σχο- 
λείο, ο στρατός, το κράτος επέμεναν να είναι 
ελληνικά (ή τουρκικά στους θύλακες)- η ζωή, η 
πραγματική ιστορική εμπειρία, ήταν κυπριακή. Η 
κυπριακή ταυτότητα είναι γέννημα αυτής της 
εμπειρίας και ο λόγος της που άρχισε να δια- 
μορφώνεται μετά το 74 είναι κατ’ εξοχήν ανε- 
ξαρτησιακός. Και θα γυρίζει πάντα στην περίοδο 
60-74 για να αντλεί έμπνευση και οράματα. Και 
αυτά τα οράματα όπως και τότε έτσι και τώρα 


και στο μέλλον θα είναι πλειοψηφικά - το πάθος 
για μια ενωμένη (όχι διχοτομημένη) ανεξάρτητη 
Κύπρο πηγάζει απ' αυτά. Το ότι σήμερα η φρα- 
σεολογία αυτών των οραμάτων (ανεξαρτησία, 
οχι στη διχοτόμηση) χρησιμοποιείται και απ' 
τους εθνικιστές είναι νομίζω χαρακτηριστικό. 

3) Ένα πλουραλιστικό μοντέλο 

Αυτά τα τρία στοιχεία της Κυπριακής ταυ- 
τότητας μπορούν όπως είπα και πριν, να με- 
ταλλαγούν σε εθνική ταυτότητα. Η μη ύπαρξη 
κοινής θρησκείας ή γλώσσας δεν εμπόδισε ούτε 
τους Ελβετούς, ούτε τους Βέλγους, ούτε την 
πλειοψηφία των Ινδών να νοιώθουν ότι ανήκουν 
σε ένα έθνος. Αλλά ειλικρινά πιστεύω ότι η πιο 
χρήσιμη λειτουργία της κυπριακής ταυτότητας 
θα ήταν ο ρόλος της γέφυρας και η διάχυση 
ανοχής απέναντι στο διαφορετικό και το ετε- 
ρογενές και η πρώθηση και διαφύλαξη της ανε- 
ξαρτησίας. 

Αν είναι να αντλήσουμε ένα εκπαιδευτικό μο- 
ντέλο απ' αυτή τη σκιαγράφηση, το μοντέλο 
όπως είπα θα είναι πλουραλιστικό. Η κυ- 
προκεντρική αντίληψη δεν έχει να φοβηθεί και 
την παραμικρή λεπτομέρεια της κυπριακής ιστο- 
ρίας. Ό,τι συνέβηκε, ό,τι γράφτηκε, ό,τι βιώθηκε 
σ’ αυτό το χώρο, μας ανήκει. Σαν μνήμη και σαν 
υλικό για δημιουργία στο μέλλον. Τα σχολεία 
δεν πρέπει να πετσοκόβουν την ιστορία για να 
βολεύουν την ευθύγραμμη αντίληψη του κάθε 
έθνους. Ας μάθουμε, ή ας σεβαστούμε του- 
λάχιστον, όλες τις γλώσσες και τις διαλέκτους 
της Κύπρου. Είναι κακό να ξέρει κανείς ελ- 
ληνικά και τουρκικά και να μην ντρέπεται να μιλά 


την κυπριακή διάλεκτο; 

Και ας ανοίξουμε τη συζήτηση των ιστορικών 
αφηγήσεων για το παρελθόν. Να πα- 
ρουσιαστούν τα γεγονότα και οι κυριότερες θε- 
ωρίες για τη δομή της ιστορικής πορείας. Ο 
πλουραλισμός προϋποθέτει όχι απλά την ανοχή 
αλλά και την ελευθερία της έκφρασης, της γνώ- 
μης, της σκέψης. Ο κ. Καζαμίας έχει δίκιο ότι το 
συναινετικό μοντέλο αποδείχτηκε μη λει- 
τουργικό στις Η (ΊΑ. Δεν αναφέρει όμως ότι το 
νέο μοντέλο που αναπτύσσεται μετά τη δε- 
καετία του 60 είναι ακριβώς αυτό - το πλου- 
ραλιστικό που δέχεται τη διαφορά και προ- 
σπαθεί μέσα απ' το διάλογο να εμπεδώσει τη 
συνύπαρξη και να ερεθίσει δημιουργικές συν- 
θέσεις. 

Αν ήταν να διαλέξω ένα σύνθημα για μια κυ- 
προκεντρική εκπαίδευση και πολιτιστική πο- 
λιτική θα δανειζόμουν μια κινέζικη φράση (που 
εξέφρασε και μια μικρή πολιτιστική άνοιξη στην 
Κίνα του 50): 

Αφήστε 100,000 λουλούδια να ανθίσουν. 

Και επειδή αρκετοί απ' τους νεοεθνικόφρονες 
διανοουμένους (δεν εννοώ τον κ. Καζαμία που 
δεν τον γνωρίζω πέραν του συγκεκριμένου κει- 
9 μένου) ήταν τέως Μαοϊκοί, ελπίζω να δουν στη 
φράση ένα χέρι φιλίας. Μπορούν να διαλέξουν 
το διάλογο ή την αντιπαράθεση. Ελπίζω να είναι 
σοφότεροι απ' την περασμένη άνοιξη - και έτσι 
πιο κοντά στο πνεύμα των αρχαίων προγόνων 
που διεκδικούν. 


Επιλεγμένη Βιβλιογραφία: 

για την «οικοδόμηση των εθνών» και το διαχωρισμό των εθνιστικών ομάδων 

Βθπθ(Μ ΑηάθΓδοη, ΙηΊβφηθοΙ Οοηηιηυηίΐίβδ, νθΓδΟ θόϊΐΐοπδ. ΕπΊθδί ΟθΙΙιίθγ, Νβΐίοηε θηά Νβίίοηθϋδΐη, ΟογπθΙΙ 
υηίνθΓδίίγ ΡΓβδδ. ΙθοροΙά Κοίιη, Τήβ βι-βθΐώοννη οί Νβίϊοηε, θ.ρ. Ρυίίοη. Ν. ΟΙβζθγ ειηό ϋ.Ρ. ΜογηίΙιαπι, ΕΐΗηϊοίίγ: 
ΐΐιβοτγ 3πά βχρβηβηεβ, Ηαη/αΓο] ϋη. ΡΓθδδ. Ογηΐήΐβ ΕπΙοθ, ΕίΤιηϊο ΟοηίΓιοί βηά ΡοΙϊίϊοβΙ άβνβρορπιβηΐ, ΙίίίΙθ, Βτοννη 
βηά Οοηηραηγ. ΡαδοόβΙϊδ ΚϊίΓοηηϊΙϊοΙθδ, «ΙηΊ39Ϊηβά ΟοπΊΓηυηίΙίβδ» 3ηά ίίιβ Οπψηδ οί ίΗβ ηθΐίοηθΙ ςυβδίϊοη ΐη ίίιβ 
Β3ΐΙ<3ηδ, Ευτορθαη ΗίδίοΓγ ΟυαιΙθΓΐγ, ΑρπΙ 1989, ΟβΓίΙι 3ηά ΜίΙΙδ, ίΓοηι Μ3χ \Νβ 6βι\ ΟχίοιχΙ ϋηΐνθΓδΐίγ ΡΓβδδ. 

για την πολιτιστική ισοπέδωση/ομοιογενοποίηση και την καταπίεση των τοπικών κουλ- 
τούρων, γλωσσών και ταυτότητας 

Ρταπΐζ Ραηοπ, ΒΙβοΙί 51<ίηδ, ννήίΐβ ΜβδΚδ, ΟΓονθ ΡΓθδδ. ΑΙβχ ΗβΙθγ, ΤΚιβ 3υΐο6ίθ9Γ3ρΗγ οί ΜβΙοοΙπί X. Αννα Φρα- 
γκουδάκη, Γλώσσα και Ιδεολογία, Οδυσσέας. Κώστας Λεοντίου, Χρήσεις της Κυπριακής διαλέκτου και προεκτάσεις 

στην επικοινωνία σήμερα. 


Υποσημειώσεις: 

1) ΘθΓβπδ ΝοίνϊθΙ, ίθ Οίθϋδθί ίΓβηδβίδ, θά. σΐυ. δβυϋ, 1988. 

2. Ευςβπθ \Λ/θ0θγ, Ρθθδβηίδ ίηίο ΡΓθηοΙηιτίθη, δίεηίοΓά ίΐηίν. 
Ρτθνννν 1976. 

3) Επιβδί ΟθΙΙηβΓ, Νειϋοηδ ^ηά ΝβίίοηβΙίδηη, ρ. 57, ΟογπθΙΙ 
υηίνθΓδίίγ Ργθ55, 1983. 

4. Μειχ ννβόθΓ, δΐΓυοίϋΓθδ οί ροννθΓ ίη Εδδβγδ ίη δοάοΙοςγ, βά. 
ΘθγΙΙί 3 ΐηά ΜίΙΙδ. Οχίοτά υηίνθΓδίίγ ΡΓθδδ, 1981. 

5. Βλέπε μεταδομική ανθρωπολογία και γλωσσοκοινωνιολογία 
των διαλέκτων - δοοιειΐ οοπδίΓυοίίνίδίί βηά οοηίβχίυθίΐδί ίίίθοπβδ οί 
ουΙίυΓβΙ ίάθηίίίγ - νεο φροϋδικές θεωρίες για τις σχέσεις του Εγώ 
με τον Αλλο στα πλαίσια του «Εθνικού Λόγου» κλπ. 

Ανάμεσα στα τόσα κείμενα που έχουν κυκλοφορήσει αξίζει ιδιαί- 
τερη μνεία το κλασσικό πια βιβλίο του Β. ΑηάθΓδοη «Ιπΐ39ίηβά 
ΟοηηιτιυηίΙίθδ». 

6) Οι όροι Ρωμηός και Ελληνας παρά την πλαστή ταύτιση που 
έχουν σήμερα αναφέρονται σε δυο διαφορετικές πολιτιστικές 
ταυτότητες (με αντίστοιχες αναφορές στην Ορθοδοξία και τον 
αρχαίο πολιτισμό) που συγκρούστηκαν έντονα στη Βυζαντινή πε- 
ρίοδο αλλά και κατά τη συγκρότηση του νεοελληνικού έθνους. Θα 
μπορούσε κάποιος να δει στοιχεία αυτής της σύγκρουσης στην 
εκκλησιαστική διένεξη των 2 Κύριλλων στην Κύπρο στις αρχές 
του αιώνα. 

7) Για την φιλελληνική πολιτική των Αγγλων όσο η Κύπρος 
ήταν ακόμα νομικά μέρος της Οθωμανικής Αυτοκρατορίας (και 
άρα οι Άγγλοι ήθελαν να ενθαρρύνουν μια τάση απαγκίστρωσης) 
βλέπε πολιτική-δηλώσεις Υπουργού Αποικιών Κίμπερλεϋ (διο- 
ρισμένος από τον επίσης φιλέλληνα Γλαδστών), τις δηλώσεις 
Τσώρτσιλ το 1907 (και την συνακόλουθη επιστολή στο Υπουργείο 
Αποικιών) καθώς και τις δηλώσεις, αντιφάσεις και υποσχέσεις του 
κυβερνήτη Στορς πριν την εξέγερση του 1931. Για την πολιτική 
του «διαιρεί και βασίλευε» υπάρχουν άπειρες αναφορές που θα 
ήταν περιττό να αναφερθούν εδώ. 

8) Για το ρόλο και την ευθύνη της εκκλησίας και των Χρι- 
στιανών ιθύνοντων στη διάλυση αυτής της κοινότητας (μεγάλο 


μέρος της οποίας προσχώρησε στον Μουσουλμανισμό και 
«έγιναν» Τουρκοκύπριοι) βλέπε του, ιδιαίτερα συμπαθούς στους 
Ελληνοκεντρικούς, Ελληνα ιστορικού Ψυρούκη στο β' τόμο της 
Ιστορίας της Ελλάδας, και την αναφορά του Κώστα Κύρρη στο: 
«Η Κύπρος μεταξύ Ανατολής και Δύσης σήμερον» (1964) 

9) Βλέπε «ΗίδίοΓγ οί ΟγρΓυδ» του Ο. ΗίΙΙ, «οι σχέσεις Ε/Κ-Τ/Κ» 
του Μ. Ατταλίδη στον τόμο «Κύπρος» των Τενεκίδη-Κρανιδιώτη, 
το άρθρο «δγιπόιοίίο βΐθπίθηΐ ίη ΙΙίθ Ιτίδίοτγ οί ίίΐθ ίννο οοηηπιυηίίίθδ 
ίη ΟγρΓυδ» του Κ. Κύρρη. 

10) Για τη διαδικασία της σταδιακής εξάπλωσης του εθνικισμού 
των ελίτ και τη διαδικασία «εθνικού διαχωρισμού» (βίΐτηίο 
άίίίθΓθηΜίοη) μέσω των μηχανισμών της εκπαίδευσης, της εκ- 
κλησίας κλπ. βλ. το άρθρο του Π. Κιτρομηλίδη (Ργογτί οοβχίείθποθ 
ίο οοηίΓοηίθίίοη. ΤΓιθ άγηβηηίοδ οί θίίιηίο οοηίΐίοί ίη ΟγρΓυδ» στον 
τόμο «ΟγρΓυδ Γθνίβννθά» του Μ. Ατταλίδη. Γ ια τους «ιδεολογικούς 
πειθαναγκασμούς και την παιδαγωγική βία» στη δημοτική παιδεία 
βλ. Αννα Φραγκουδάκη. Τα αναγνωστικά βιβλία του Δημοτικού 
Σχολείου. Θεμέλιο 1979. 

11) Για κλασσικά κείμενα βλ. «ΕίΙτηίάίγ» οί ΘΙβζβΓ-Μογαηίίιαιτι, 
αηά «ΒΓβαΚάοννη οί Ναίίοηε» οί Ιθοροά Κοίι. «Ιπιαηίηθά 
ϋοπιηηυηίίίθδ αηά ΐΓΐθ οηςίηε οί ΙΙίθ ηβίίοηβΙ ςυβείίοη ίη ίίιβ ΒβΙΚβηδ 
ίοτ άβνοΐυίίοη. Στα συγκεκριμένα ιστορικά πλαίσια θα μπορούσαμε 
να δούμε και τους όρους «Ελληνοκύπριος» - «Τουρκοκύπριος» 
σαν πρώιμες μορφές εθνικιστικής ταυτότητας απέναντι στον Ελ- 
ληνισμό και τον Τουρκισμό. 

12) Νίκος Ορφανίδης, ο Ελληνισμός της Κύπρου και η Νε- 
οελληνική Ταυτότητα, σελ. 26, περιοδικό Σύνταξη, τεύχος 31. 

13) Κυριάκος Χατζηιωάννου, Η Αρχαία Κύπρος, εις τας Ελ- 
ληνικός πηγάς Τόμος Α’, Λευκωσία, σελ. 72-73. 

14) ο.π. 

15) Γλωσσάριο Γεωργίου Λουκά, εκδ. ΚΕΕ, 1979, σελ. 18. 

16) Θέσεις ΚΚΚ και εναντίωση στην εκλογική αποχή του 
«Εθνικού Συμβουλίου» - Επτάδικοι. 

17) Ομιλία του Κ.Χ. «Κυπριακή Λογοτεχνία της Εικοσαετίας 
1960-80». Αναφέρεται στο βιβλίο «Ποιητική συνάντηση» - νε- 
ότεροι Κύπριοι ποιητές», εκδόσεις «Παρατηρητής». 


για την Κυπριακή ιστορία 

\Λ/3ΐΐ3θθ-οφή£ΐηίοΙθ5, δουΓοβε ίοτ ίίιβ ΗίδίοΓγ οί ΟγρΓυδ, Κοηοδ Ργθ$ 3 . Κυριάκου Χατζηιωάννου, Η αρχαία Κύπρος εις 
τα Ελληνικός πηγάς έκδοσις Ιεράς Αρχιεπισκοπής Κύπρου. Κώστας Γραικός, Κυπριακή Ιστορία. δίΓ ΟθΟΓςθ ΗίΙΙ Α 
ΗίδίοΓγ οί ΟγρΓυδ, Οαόπάςβ υηίνθΓδίίγ ΡΓθδδ. Οοδίβδ ΚγΓΓίδ, ΗίδίοΓγ οί ΟγρΓυδ, Νίοοδία. 

ΤίίθοόοΓθ ΡθραάορουΙοδ, δοοίβΙ 3 ηό ΙιϊδίοποβΙ 03ί3 οη ΡορυΙβΐίοη. ΡαυΙ δβηί Οαδδία, ΒθΙ^ίοη, ΡοΙίΙίοδ βηά βΐΗηίοίίγ 
άυπη9 ΐίιβ ΤογΚοογοΙιθ (1571-1878) 

Μ. ΗαΚαη Υανυζ, Τήβ βνοΐυΐίοη οί βίΗηο-ηβΐίοηβΙίδπι ίη ΟγρΓυδ υηϋβΓ ίΜβ ο«οπΐ 3 η 3 ηά ΒπίίδΙι δγδίβηΐδ, ΟγρΓυδ 
Γθνίθνν. 

Οοδίαδ Ρ. ΚγΓΓίδ, δγιηόίοίίο βίβηιβηίδ ίη ίΗβ ΗίδίοΓγ οί ΐΚιβ ΐννο ΟοπιιηυηίΙϊθδ οί ΟγρΓυδ, ιη Κγρπβςοδ Ι_090δ.(Κυ- 
πριακός λόγος) 

Ο. δ. ΘθΟΓςίαάθδ, ΟγρΓυδ 3ηό ΙΙίθ 9ονβΓηοΓδΙιίρ οί 5 ϊγ ΒοηθΙό δίοΓΓδ, ΟγρΓυδ Ρθδθ 3 Γθά οθπΙγθ, Πλούτη Σερβά, Κυ- 

πριακό-ευθύνες, Γραμμή. 

ΜίοήαθΙ ΑίίαΙίάθδ, ΟγρΓυδ: ΝθίϊοηβΙίδηι 3ηά ΙηΐβΓηβίίοηβΙ ΡοΙϊΐίοδ, δί. ΜθΓίίη’δ ΡΓθδδ. ΡθΙθγ ΝΛ/οΓδΙθγ-Ρθδοίι&Ιίδ 
ΚίίΓΟΓηίΙίάθδ, βγπβΙΙ δίβίβδ ίη ίίιβ ιποάβΓη ννοΗά, δΟΟΕΚ.ΡθίθΓ ίοίζοδ, ΤΗβ ρΓ09Γβδδ οί ΟγθθΚ ΝβΐϊοηβΙΐδηι ίη ΟγρΓυδ, 

βδδαγδ ίη ΗοηουΓ οί ίυογ πγιβϊγ ΑίήΙοηβ ΡΓθδδ, 1974 

Αρίστου Κάτση, Από την Ανεξαρτησία στην Τουρκική εισβολή, Παπαζήση. Γιώργου Λίλληκα, Πραξικόπημα: Το απο- 
κορύφωμα και το τέλος μιας παραδοσιακής πολιτικής πρακτικής, εντός των τειχών, 24. Το πρόβλημα της ταυ- 
τότητας στην Κύπρο, συνέδριο του Κ.Α.Ψ. (περιοδικό εντός των τειχών (16-17-18) 

Νίςαζί ΚίζίΙγϋΓθΚ, Ολική Κύπρος, Λευκωσία. 


Επίλογος: Η Ιστορική μνήμη πάντα επιστρέφει 

Απάντηση βέβαια δεν ήρθε. Και δεν είναι πρωτοφανές. Υπάρχει μια μυστήρια τάση των εν 
Κύπρω «νεοελλήνων» να φοβούνται το διάλογο. Ή αντιλαμβάνονται το διάλογο σαν ένα πα- 
ρατεταμένο μονόλογο - δικό τους. Τώρα που κλείνει αυτός ο κύκλος, με αυτή την έκδοση, είναι 
νομίζω σωστό να ειπωθούν και να αναλυθούν ορισμένα γεγονότα για την ίδια την επίμαχη εκ- 
πομπή και το τι ακολούθησε. 

Πρίν γίνει η εκπομπή είχε γίνει μια έντονη προσπάθεια να βρεθεί κάποιος ιδεολόγος νε- 
οεθνικόφρονας για να γίνει συζήτηση. Κανένας δεν δέχτηκε. Ενας, από το γνωστό κύκλωμα 
των νεοεθνικόφρονων της παλιάς Λευκωσίας, δέχτηκε αρχικά και μετά πρότεινε στον πα- 
ρουσιαστή να έλθει μόνος του (αχ αυτός ο μονόλογος) και να βρει άλλον για το διάλογο. Τε- 
λικά τον μετάπεισαν και αυτόν. Υπήρχε δηλαδή μια οργανωμένη προσπάθεια να μη γίνει η εκ- 
πομπή. Διότι και το Δ.Σ. του ΡΙΚ επέμενε να γίνει διάλογος αν θα εμφανιζόταν κάποιος 
κυπροκεντρικός. (ενώ βέβαια οι Ελληνοκεντρικοί για 30 χρόνια τώρα δεν χρειάζονται κανένας 
να συζητήσει μαζί τους). Τελικά η εκπομπή έγινε μετά από επιμονή του παρουσιαστή. Μετά τήν 
εκπομπή έγιναν ακόμα 2 τηλεοπτικές εκπομπές σαν «απάντηση». Παρά το στημένο σκηνικό 
(προσκλήθηκε ένας Ελληνας και ένας Ελληνοκεντρικός Κύπριος) η αποτυχία «απάντησης», αν 
όχι η γελοιοποίηση του Π. Πρόδρομου που από την μια υποστήριζε ότι δεν υπάρχει κυπριακή συ- 
νείδηση και από την άλλη επέμενε ότι έπρεπε να παρθούν μέτρα για ένα αντιμετώπιση της, δη- 
μιούργησε νέα «ελληνική» αγωνία. Αφού απέτυχε ο πρώτος μονόλογος επέβαλαν στον πα- 
ρουσιαστή να καλέσει τον εκπαιδευτικό Κλεάνθη Γεωργιάδη να «απαντήσει». Ούτε εκείνη η 
εκπομπή λειτούργησε. Εφτασαν μάλιστα μερικοί στο σημείο να τηλεφωνούν στην εκπομπή και 
να «απαιτούν» να σταματήσει ο παρουσιαστής να «βασανίζει το γέρο» (που οι ίδιοι επέμεναν 
αρχικά να πάει να απαντήσει). Ο ίδιος ο κ. Γεωργιάδης δέχθηκε από την τηλεόραση την πρό- 
σκληση για δημόσιο διάλογο. Οταν, όμως, του τηλεφώνησε ο ραδιοσταθμός Αστρα και η Πρά- 
σινη Ηχώ στην Λεμεσό για να διοργανώσουν μια τέτοια συζήτηση αρνήθηκε. Το ίδιο και αρκετοί 
άλλοι νεοεθνικόφρονες. Κατά συνέπεια η αποφυγή (ή ο φόβος) του διαλόγου δεν είναι κάτι το 
νέο. Κάτι φοβούνται οι ιδεολόγοι της νεοεθνικοφροσύνης. 

Οι διαμαρτυρίες μετά την εκπομπή που οργανώθηκαν κατά κύριο λόγο από το συγκρότημα ΔΙΑΣ 
(Σημερινή, Ράδιο πρώτο) και επεκτάθηκαν με τις δηλώσεις του Ελληνα πρέσβυ, ήταν αρκετά 
υποκριτικές. Οι απόψεις που έκφρασα όχι μόνο δεν τους ήταν άγνωστες αλλά αντίθετα αυτοί 
διαμαρτύρονταν μόνιμα για την εξάπλωση του «νεοκυπριακού φαινομένου». Οταν όμως ήρθε η 
στιγμή του διαλόγου προτίμησαν να απαιτήσουν την κατάργηση της πιο δημοφιλούς εκπομπής 
λόγου στην Κύπρο παρά να αντιμετωπίσουν μια ανοιχτή συζήτηση. 

Οι παραποιήσεις 'ηταν πολλές και είναι άσκοπο να τις απαρριθμήσει κανείς. Αξίζει όμως και μια 
σύντομη ανάλυση αυτό το «ξεσπάθωμα». Σίγουρα οι νεοεθνικόφρονες τα είχαν με τον πα- 
ρουσιαστή (τον κ. Τάκη Χατζηγεωργίου) γιατί έκανε δυο εκπομπές για άτομα που εκτέλεσε η 
ΕΟΚΑ (ούτε καν αντιπάλους - μέλη της ΕΟΚΑ) και άρα «έβγαλε τα άπλυτα στη φόρα». Η αλή- 
θεια δεν είχε και δεν έχει σημασία. Το είπαν πολλές φορές οι σύνδεσμοι αγωνιστών άλλωστε. 
Το θέμα είναι ότι δεν έπρεπε να ειπωθούν τέτοιες αλήθειες. Από την άλλη, ωστόσο, οι νε- 
οεθνικόφρονες διακινδύνευαν σοβαρά πράγματα: όπως την περαιτέρω δημοσιοποίηση του θέ- 
ματος (το οποίον έκαναν, παρά τη θέληση τους, τελικά). Υπό λογικές περιστάσεις θα το αγνο- 
ούσαν το θέμα ή θα περνούσε στα δίστηλα. Τα πρωτοσέλιδα της Σημερινής ωστόσο σήμαιναν 
ότι υπήρχε συγκεκριμμένη γραμμή. Αν υποθέσουμε ότι ο κ. Χατζηκωστής (ο ιδιοκτήτης του συγ- 
κροτήματος ΔΙΑΣ) ήθελε να «κτυπήσει» το ΡΙΚ γιατί το δικό του ραδιόφωνο (το Ράδιο πρώτο) 


δεν πήγαινε καλά, βρισκόμαστε μπροστά στο δεύτερο πρόβλημα. Η εκπομπή, κατά τύχη, είχε 
γίνει την ίδια νύχτα που ανακοινώθηκε η πρώτη έκθεση Γ κάλι που οδήγησε μετά στις συνομιλίες 
και στα περιγράμματα λύσης. Υπό λογικές περιστάσεις, λοιπόν, τόσο ο Χατζηκωστής όσο και οι 
νεοεθνικόφρονες έπρεπε να ακονίζουν τα μαχαίρια τους για το Γ κάλι όχι για τον Αντρέα Πα- 
ναγιώτου. Και όμως η έκθεση Γ κάλι πέρασε στα ήπια για 2-3 βδομάδες ενώ όλοι ασχολούνταν 
με το «Χωρίς Πλαίσια». Κατά συνέπεια κάπου πρέπει να στόχευε (και κάποια βαθειά ελατήρια 
πρέπει να είχε) αυτή η υπερβολική εκστρατεία λογοκρισίας. 

Τί ήταν λοιπόν που ενόχλησε; Σίγουρα δεν έκανα παράσταση για να πούμε ότι ήταν εντυ- 
πωσιακή. Αντίθετα ήταν μια ήπια συζήτηση με κύριο χαρακτηριστικό τη συνέπεια. Δηλαδή όσα 
είπα ξεκινούσαν και ήταν λογικές προεκτάσεις της δήλωσης «είμαι Κύπριος, όχι Ελληνας». 

Αν κρίνω από τις θετικές αντιδράσεις πού ήταν επίσης εντυπωσιακές - δεν είμαι συνήθως ο 
τύπος που τον σταματούν στο δρόμο για να του δώσουν συγχαρητήρια, να του κεράσουν καφέ, 
να του σφίξουν το χέρι - αυτό που πρέπει να ενόχλησε ήταν η πιθανότητα ταύτισης - έκφρασης. 
Η πιθανότητα, δηλαδή, να αποκτήσει αυτή η «εμπειρία χωρίς όνομα», η Κυπριακή συνείδηση, 
ένα όνομα στο δημόσιο λόγο. «Είμαι Κύπριος όχι Ελληνας». Ήταν ένας ακόμα, ή ίσως ο με- 
γαλύτερος φόβος των νεοεθνικόφρονων - να εκφραστεί δημόσια, να περάσει μέσα από τα φίλ- 
τρα της λογοκρισίας που έχουν φτιάξει, η κρυφή αλήθεια, ο κρυφός ψίθυρος αυτής της κοι- 
νωνίας. Αυτή άλλωστε ήταν και η κλασσική κουβέντα που άκουγα για τους επόμενους 6 μήνες 
«μπράβο ρε κουμπάρε, επιτέλους βρέθηκε ένας τζιαι είπεν τους την αλήθκειαν». Οι νε- 
οεθνικόφρονες ξέρουν - και ξέρουν γιατί ζουν και αυτοί στην Κύπρο στο κάτω-κάτω, ότι υπάρχει 
ένα λαϊκό αίσθημα για την Κυπριακή ταυτότητα. Κατά περιόδους το παραδέχονται και οι ίδιοι 
όταν αρχίζουν να κατηγορούν τους Κυπρίους ότι δεν ήθελαν την Μεραρχία το 64-67, ή ότι έκαι- 
γαν Ελληνικές σημαίες στα συλλαλητήρια της δεκαετίας του 70 (βλ. Αλήθεια ιδιαίτερα τα άρθρα 
του Αλ. Κωνσταντινίδη). Αυτό όμως που φοβούνται είναι η ανοικτή έκφραση και η διατύπωση 
αυτών των απόψεων. Ετσι εφευρίσκουν διάφορες ταμπέλες (ανθέλληνες, νεοκύπριοι) με τις 
οποίες (όπως και ο κ. Καζαμίας) προσπαθούν να εξηγήσουν αυτό το συναίσθημα με βάση του ότι 
το προωθεί το κράτος. Είναι βέβαια γελοίο· οι δυο κύριοι μηχανισμοί του κυπριακού κράτους (ο 
στρατός και η εκπαίδευση) ελέγχονται (έμμεσα τώρα βέβαια) από το Ελληνικό κράτος και όλη η 
κρατική μηχανή είναι επανδρωμένη με τέως-ενωτικούς τομεάρχες της ΕΟΚΑ. Αν είναι κάτι που 
προωθεί το κυπριακό κράτος, με ιδιαίτερο φανατισμό μάλιστα, είναι τον ελληνικό εθνικισμό. 
Ενας περίπατος στα στρατόπεδα και τα σχολεία θα πείσει και τους κουφούς και τους στραβούς. 
Το θέμα είναι για πόσο καιρό ελπίζουν να αναβάλουν την Ιστορία οι νεοεθνικόφρονες - να εμπο- 
δίζουν αυτή την «εμπειρία χωρίς όνομα» (την Κυπριακή συνείδηση) να αρθρώσει το δικό της 
λόγο ελεύθερα. Και το χειρότερο για αυτούς είναι ότι φρόντισαν να μετατρέψουν το 1992 στο 
χρόνο που όλη η Κύπρος βρέθηκε πρόσωπο με πρόσωπο με τη δημόσια αντιπαράθεση ελ- 
ληνοκεντρισμού και κυπροκεντρισμού. Μετά το Χωρίς Πλαίσια ακολούθησε η πρώτη δημόσια 
αντιπαράθεση για την αυτονομία του κυπριακού πανεπιστημίου, το οποίο οι νεοεθνικόφρονες 
κατηγορούσαν ότι προάγει την «κυπριακή συνείδηση». Και προς το τέλος του 92' ήρθε και η 
ώρα της γλωσσικής αντιπαράθεσης όταν οι νεοεθνικόφρονες εξαπέλυσαν επίθεση ενάντια 
στην κυπριακή διάλεκτο διότι «απειλεί τη νεοελληνική κοινή». Και οι Κύπριοι, όπως πάντα, 
«αμύνθηκαν ως Αίαντες της διαλέκτου τους» όπως παρατηρεί μόνιμα, με απογοήτευση ένας Ελ- 
ληνοκεντρικός γλωσσολόγος. 

Μπορεί οι «ιδεολόγοι της νεοεθνικοφροσύνης» στην Κύπρο να μην έχουν μνήμη, αλλά η Ιστο- 
ρία έχει. Και η Ιστορική μνήμη πάντα επιστρέφει. 


Α.Π. 

ί^Λ^Αΐοϋ τουζΓ'Ζ^ς- · 


1964 


^ρκς. Δεν 51 

Βς θόρυβος πο® 

Πραγματική τους· 

Ιτης εθνικής μας ιη 
^ πηρέτηση μικροπο/^ 
μοτήτων. 

Η χρησιμοποίηση τι „ ι ^ 
σμού του Ρουσώ ότι «διαφων® 
λες, αλλά θα αγωνίζομαι για να® 
τα λες», από τους κύκλους αυτούς ε· 
λείως ατυχής. Γ ιατί δεν μπορεί \αΛ 
ζεσαι ότι είσαι υπέρ του πλουραλι^ρ 
ελεύθερου διαλόγου και του διια 
καθένας να έχει και να λέει τι * 
αλλά οι απόψεις που είναι ^ 
δικές μου ή με την συντρι^ 
του λαού δεν έχουν ^ 
από το ραδιόφο^ 
εφημερίδες. ^ 

Είναι σω 
ελευθερίαΓ 
καίωμα ■ 
διαφιονε® 
λαού. 


Ο σκοπός της οργάνωσης είναι: 

«να καταπνίξει τον κομμουνισμό, να καταπιέσει κάθε κί- I 
νηση για την καλλιέργεια της Κυπριακής συνείδησης 
και να αγωνιστεί για την αναβίωση των Ελληνικών ιδα- 
νικών και της Ελληνικής συνείδησης». 

στόχος μυστικής οργάνωσης του Γ. Γρίβα το 1964 
εφημερίδα Κύπρος 


1972 


Η πολιτική Μακαρίου παρεξέκλεινε της «ευθείας εθνι- 
κής οδού», αποβλέπουσα εν τη πραγματικότητρα εις 
τη δημιουργία «Κυπριακής συνειδήσεως». 

Ανακοίνωση τριών μητροπολιτών απαιτώντας παραίτηση I 
του Μακαρίου .- Η στάση των 3 μητροπολιτών ήταν η 
αρχή της ΕΟΚΑ Β και του «Ελληνικού-Ενωτικού» αγώνα | 
για υπονόμευση της Κυπριακής Ανεξαρτησίας. 


Οο 


Απρίλης 

1992 


α εκπομπή φι-| 
Ιινιστικές κ^ 
ιίνουν έξω α| 
ια χωρίς δΓ 


Σε εποχή φρικτής εθνικής μοναξιάς οι νεοκύπριοι, όσοι 
κι αν είναι, ανακάλυψαν πως για να σωθούμε πρέπει να 
απεμπολήσουμε τα εθνικά μας χαρακτηριστικά... Ντροπή | 
στους πολιτικούς, κομματικούς χώρους που δίνουν άλ- 
λοθι στους νεοκύπριους. Η ελευθεροφωνία προ- 
ϋποθέτει ήθος και στη κοσμοχαλασιά και το πε- 
τροβόλημα απαντάς ανάλογα. 

«Στον πόλεμο δεν επιχειρηματολογείς, πολυβολείς | 
τους εχθρούς αν θέλεις να επιβιώσεις. 

εφ. Σημερινή για τα 45 λεπτά του Χωρίς Πλαίσια. \ 


Φθινόπωρο «Αν είναι να παραβιάσουμε την ακαδημαϊκή ελευθερία, | 
1992 για χάρη της εθνικής συνείδησης ας είναι». 


Ν. Αναστασιάδης, πρόεδρος 
της επιτροπής παιδείας από το Ρικ 
για τις επιθέσεις ενάντια στο πανεπιστήμιο. 

